Nafarroako Arartekoaren agerraldia Foru Araubide Batzordean: 2010eko urteko txostena\t/ 2011\t/ 2007-2011\t/ Albisteak\t/ Defensor del Pueblo | Ararteko - Navarra Nafarroa\nNafarroako Arartekoaren agerraldia Foru Araubid...\nNafarroako Arartekoaren agerraldia Foru Araubide Batzordean: 2010eko urteko txostena\n23 Iraila 2011 Nafarroako Arartekoa\nI. Aurkezpena. Laburpen orokorra.\nLehendakari jauna, jaun-andreok, egun on.\nOhore bat da niretzat Foru Araubide Batzordean agertzea, lehenengo aldiz legegintzaldi berrian, Nafarroako Parlamentuari 2010eko ekitaldian ordezkatzen dudan erakundeak eginiko jarduerari buruzko urteko txostena aurkezteko.\nDakizuen bezala, txostenaren aurkezpena zor zaie bai Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoko 18. ter artikuluan ezarritakoari –joan den urteko erreformaren ondoren–, bai Nafarroako Arartekoari buruzko uztailaren 3ko 4/2000 Foru Legeko 36. artikuluan ezarritakoari. Bi lege horiek ezartzen dute Arartekoak, Nafarroako Parlamentuak konstituzio-eskubideak bermatzeko daukan goi ordezkaria den aldetik, urtero bere kudeaketa-lanaren berri eman behar diola legebiltzarrari.\nEra berean, azken foru lege horrek zehazten du txostena bilkura-aldi arruntean aurkeztu beharko dela. Hori dela eta, biltzarra joan den martxoan desegin zenez Nafarroako Parlamenturako hauteskundeetarako deia egiteko, urteko txostenaren aurkezpena egungo bilkura-aldira arte –irailera arte, alegia– geroratu behar izan genuen, nahiz eta, normalean, erakunde honen urteko txostena maiatzean aurkezten den batzorde honetan.\nHala eta guztiz ere, geroratze horrek abantaila bat ere izan du, aukera izan baitugu maiatzeko hauteskundeen ondoren sortutako legebiltzar berriari emateko egindako kudeaketaren berri, hartara egindako lanaren ekarpenak biltzar berriari eskainiz..\nEra berean, Nafarroako Parlamentuaren ibilbide berri honetan, nire lehenengo agerraldia aprobetxatu nahiko nuke eskerrak emateko legebiltzar osoari –Nafarroako herriaren borondatearen ordezkaria den aldetik– eta hura osatzen duten eta testuaren lanketan eta onespenean esku hartu zuten parlamentu-talde guztiei, Nafarroako Arartekoaren erakundea Nafarroako Foru Eraentza Berrezarri eta Hobetzeari buruzko Lege Organikoaren erreforman sartzeagatik, hain zuzen ere parlamentu-organo gisa eta Nafarroako herritarren eskubideen bermatzaile gisa.\n2010eko txosten orokorrak erakunde hau arautzen duen foru legeko 37. artikuluan xedatutakoa betetzen du, eta egindako kudeaketaren eduki eta datu nagusiak biltzen ditu.\nJardueraren laburpen gisa, aipa daiteke gure zerbitzuak, 2010eko urtean zehar, 2.751 jarduketa egin dituela guztira. Zehazki, 1.150 kexa izapidetu ditu, 1.506 kontsultari erantzun die, ofiziozko 45 jarduketa abiarazi ditu, zerbitzu publikoak hobetzeko herritarrek eginiko 47 proposamen bideratu ditu, eta eduki monografikoko hiru txosten berezi aurkeztu dizkio Nafarroako Parlamentuari.\nGainera, 870 ikerketa egin ditu Nafarroako administrazio eta organoei buruz, eta 434 gomendio, iradokizun eta legezko betebeharren gogorarazpen egin dizkie jarduketa horien ondorioz.\nKopuru horiei erreparatuta, ondoriozta daiteke jarduera ugaria izan dela, eta herritarrentzako zerbitzu publiko gisa Nafarroako Arartekoaren erakundeak garatzen duen eginkizunari erantzun egin diola. Izan ere, Nafarroako administrazio publikoekiko harremanetan herritarrek dauzkaten eskubideez hobeki baliatu ahal izatearen bermatzailea da Arartekoa, bai eta administrazio horiekiko harremanetan sortzen diren arazoak konpontzeko bide bat ere; gainera, aholkurako ildo bat ere bada, eskubide publiko horiek eraginkorrago betetzeko, askotan gatazkak berak ere aurreikusiz eta saihestuz.\nIzan ere, beste edozein gogoetaren gainetik, Nafarroako Arartekoa herritarrentzako zerbitzu publiko bat da, baliatzen erraza eta formalismo gutxi dituena. Herritarren eskubideak modu inpartzialean zaintzen ditu herritar horiek Nafarroako ia 800 administrazio publikorekin, haien erakundeekin eta 30.000 langile publikorekin dauzkaten harremanetan.\nII. Aurkeztutako kexak.\n2010a izan da erakunde honek, 2001ean abian jarri zenetik, kexa gehien jaso dituen urtea: 929 kexa, hain zuzen ere 2009an aurkeztutakoak baino % 3 gehiago.\nZalantzarik gabe, herritarren kezkak gora egite hori egungo krisi ekonomikoko egoerari zor zaio; izan ere, haren nahigabeko eraginak bazter guztietara iritsi dira eta gehiago edo gutxiago pertsona guztiengan izan dute eragina. Krisiaren eragina islatu da kexa-kopuru handiagoa izatean, baina baita ere herritarrek aurkeztu dizkiguten kexen eta kontsulten edukian ere. 2010ean honakoekin lotutako kezkak nabarmendu dira: enplegu egonkorra lortzea, gizarte gaiak, prestazio publikoak edo hezkuntza.\nFuntzio publikoaren gaiak kexa guztien % 15 hartzen ditu (140 kexa). Interesgarria iruditzen zait azpimarratzea kexa-egileak langile publikoak ez ezik, horrelako izaerarik ez duten herritarrak ere badirela. Izan ere, administrazio publikoetakoak ez diren pertsonek aurkeztu dituzte kexa horietatik ia erdiak, eta kexa horien xedea izan dira, nagusiki, administrazioetara sartzeko prozedurak. Horrek bidea ematen digu, gainera, egiaztatzeko ezen, hautapen prozesu horietan parte hartzen dutenen arteko lehiakortasuna bilatzeaz gainera, izangaiek ardura handia dutela bermatzeko lanpostuetarako deia egiten duen administrazioak behar diren neurri guztiak hartzen dituela halako hautapen prozesuetan gailendu behar diren inpartzialtasuna, gardentasuna eta objetibotasun-bermeak ziurtatze aldera.. Arlo honetan, Arartekoaren gomendioen ildoak helburu gisa izan du, hain zuzen ere, berme eta kontrol publikoak ahal den guztian indartzea ziurtatzeko langileen hautapenena konstituzio-printzipioen arabera gauzatzen dela: berdintasuna, inpartzialtasuna, gardentasuna, merezimendua eta gaitasuna. Erakundeak erakutsi du baliabide eraginkor, azkar eta behar den garaikoa dela deialdietan parte hartzen dutenentzat, harengana jo eta aukeren berdintasuna eta merezimenduaren nagusitasuna ziurtatzeko. Aldi berean, erakundearen erabakiek (kanpotik hartutakoak eta objektiboak) prozesuaren legezkotasuna ziurtatzen dute, bai Administrazioarentzat, bai interesdunentzat.\nHezkuntzak eta irakaskuntzak bigarren tokia betetzen dute kexen kopuruari dagokionez, guztizkoaren % 12,16 (113 kexa) izan baitira. Lehenengo urtea da hezkuntzaren gaiak toki nabarmen hori lortzen duena. Kexak, funtsean, ikasleak ikastetxeetan onartzeari edo ez onartzeari buruzkoak izan dira, batez ere lehenengo aukera gisa hautatutakoetan, eskainitako lanpostuak baino eskari gehiago aurkeztearen ondorioz. Halaber, kexak aurkeztu dira hezkuntza prestazioei buruz, zehazki eskola garraioko eta jantokiko zerbitzu osagarriei buruz. Eta, halaber, hezkuntza premia bereziak dituzten ikasleei eman beharreko arretari buruz.\nGizarte ongizatearen edo gizarte gaien arloko kexek hirugarren tokia betetzen dute, eta aurkeztutakoen % 9,7 dira (90 kexa). Haien heren bat oinarrizko errentari buruzkoak izan dira, dela hura ukatzearekin ados ez egoteagatik, dela hura izapidetu eta ematerakoan geroratzeagatik.\nLaguntza horren garrantzi soziala gogorarazi behar dugu beste behin, are gehiago une hauetan, eta, horrenbestez, kontuan hartu beharra dago hura kudeatzen duten zerbitzuek behar adina giza eta gauza baliabide eduki beharko dituztela laguntza hori azkarrago emateko. Era berean, prozedura arinago bat artikulatu beharra dago banakako premiako edo premia familiarreko kasuetarako.\nEra berean, Mendetasunari buruzko Legearen aplikazioarekin lotutako kexak jaso ditugu. Kexa horietan agerian jarri da mendetasun egoeran dauden pertsonei egiten zaizkien balorazioak eta laguntzak ematea azkartasunaren printzipioaren arabera ebatzi behar direla, betiere arau indardunetan ezarritako gehieneko epeak betez. Horrek eskatzen du horretarako behar diren neurriak hartzea, eta, bereziki, Nafarroako Parlamentuak otsailean onetsi zuen 1/2011 Foru Legea aplikatzea.\nAurkeztutako kexen kopuruari dagokionez beheranzko hurrenkera bati jarraituz, gaien laugarren multzoan administrazio publikoek informatzeko, legezko epean ebazteko eta herritarrei tratu egokia eta gizalegezkoa emateko daukaten betebeharrari buruzkoak ageri dira . Gai hori dela eta, 79 kexa aurkeztu dira (% 8,5). Berme horiek oinarrizkoak eta abiapuntukoak dira bere burua modernotzat eta zerbitzaritzat hartzen duen eta bizi garen XXI. mendearekin bat datorren administrazio baten eta herritarren eta haien eskubideen arteko harremanetan. Hori dela eta, behin eta berriz eskatu izan dugu honako legezko betebeharra bete dadin: herritarren eskaera eta errekurtsoei erantzun espresa ematea arrazoizko epe batean eta, nolanahi ere, erantzuna legeek ezarritako gehieneko epean ematea, premiarik gabeko geroratzerik gabe eta formulazio lausorik gabe, betiere herritarrarekiko tratu deferente eta gizalegezkoa zainduz.\nBosgarren tokian, herritarren hizkuntza eskubideez baliatzearekin , euskararekin erabilerarekin, lotutako kexak daude. Gai horretan, 78 kexa aurkeztu dira (% 8,4). Edukiari dagokionez, kexa gehienak dira euskara Nafarroako administrazio publikoetan ez erabiltzeari buruzkoak. Erakundeak jarraitzen du zaintzen gauza daitezela Euskarari buruzko abenduaren 15eko 18/1986 Foru Legeak eta hura garatzeko udal ordenantzek herritarrei aitortzen dizkieten eskubideak.\nSeigarren tokian, osasunari buruzko kexak ageri dira (65 kexa dira, guztien % 7 egiten dutenak); gehienak osasun sistema publikoko erabiltzaileen eskubideei buruzkoak izan dira. Horietatik, batzuk laguntza espezializaturako eta ebakuntza kirurgikoetarako itxaron zerrendei buruzkoak izan dira; beste batzuk, berriz, osasun prestazioak ukatzeari buruzkoak eta gastuak ez itzultzeari buruzkoak izan dira. Herritarrek arlo horretan adierazitako kezkari erantzuteko, berebiziko garrantzia hartzen du Osasun arloan pertsonek dauzkaten eskubide eta betebeharrei buruzko azaroaren 8ko 17/2010 Foru Legeak, zeina zuzenduta baitago erabiltzaileen –eta beren jarduera Nafarroako osasun sistema publikoan garatzen duten profesionalen– eskubideak eta betebeharrak bermatzera.\nHori dela eta, beharrezkotzat iruditzen zait Nafarroako Parlamentuak lege hori aldarrikatzerakoan erakutsitako sentiberatasuna aitortzea eta eskubideen eta betebeharren taula garrantzitsu horren aitorpena ere egitea. Izan ere eskubide eta betebehar horiek osasun publikoaren kudeaketan parte hatzen duten guztientzat dira, eta aukera ematen dute aitortua duen kalitateari eusteko.\nBestalde, behin eta berriz azpimarratu dugu Nafarroako osasun prestazioen katalogoa berrikusi beharra dagoela, egungo osasun arretaren errealitateari egokitzeko. Hartara, “gaixotasun arraroak” deitutakoekin lotutako prestazioak jaso beharko lituzke, eta, kasua bada, aurrerapen tekniko edo medikoak direla medio zaharkiturik geratu diren prestazioak ordeztu beharko lituzke.\nKexak jaso direneko gainerako arloak ez dira iristen aurkeztutako kexa guztien % 5 egitera. Honakoak dira arlo horiek: ogasuna, justizia, trafikoa, barne arloa, hirigintza, ingurumena, etxebizitza, zerbitzu publikoak, gizarte segurantza, toki entitateen funtzionamendua, herri lanak, merkataritza, nekazaritza, lana, kultura, atzerritarrak, gazteria eta kirola eta industria.\nIII. Kexaren arrazoia diren administrazio publikoak.\nKexak hartzen dituzten Nafarroako administrazio publikoei dagokienez, kexa gehienak, tamainarengatik eta eskumenen esparru zabalarengatik logikoa den bezala, Nafarroako Foru Komunitateko Administrazioari eta haren erakunde publikoei buruzkoak izan ziren. Izan ere, guztien % 54 Nafarroako Gobernuari zuzendu zitzaizkion. % 29,6, berriz, Nafarroako toki entitateei buruzkoak izan ziren.\nNafarroako Gobernuan kexa gehien jaso zituzten departamentuak honakoak izan ziren, hurrenkeran: Hezkuntza, Osasuna eta Gizarte Gaiak.\nToki entitateei erreparatuta, honakoak izan ziren hamar kexa baino gehiago jaso zituztenak: Iruña (71 kexa), Tutera (22) eta Barañain (9), Lizarra (6) eta Iruñerriko Mankomunitatea.\nKexen % 9 (ia guztiak) Gorte Nagusietako Arartekoari edo antzeko eginkizuna duen autonomia erkidegoetako beste ordezkariren bati bidali zitzaizkien, Estatuaren Administrazio orokorrari edo autonomia erkidegoetako administrazioei buruzko kexak izateagatik. Kexa gure eskumenekoa ez den administrazioren bati buruzkoa ez den espediente horietan, herritarrari laguntza, aholkua eta orientabidea ematen zaizkio eta haren kexa arintasunez helarazten zaio kasuko parlamentu-ordezkariari. Hark, bere aldetik, gai horren izapidetzeari eta ebazpenari buruzko informazioa igortzen digu.\nIV. Kudeatutako kexak.\n2010ean, ugari izan dira kudeatu ditugun kexa-espedienteak. Zehazki, 1.150 izan dira. Izan ere, urte horretan aurkeztutako 929 kexei, aurreko urteetan aurkeztutako 221 kexen izapidetzea eta ebazpena gehitu behar zaizkie.\nKexen guztizko horretatik, % 82,5 onartu ditugu. Hau da, aurkeztutako hamar kexa bakoitzetik bederatzi izapidetzeko onartu dira. Hamarretik gainerako bien kasuan, bat Gorte Nagusiek izendatutako Arartekoari igorri diogu, bere eskumeneko gaietan, eta bestea ez dugu onartu, gure erakundea arautzen duen foru legean ezarritako arrazoiak tarteko.\nBestetik, onartutako kexetatik % 60 guztiz edo zati batean baietsi ditugu. Hori dela eta, baietsitako kexen parametroak gora egin du aurreko urtekoen ehunekoaren aldean, eta erakusten du herritarrek gero eta zehaztasun handiagoaz azaltzen dituztela beren arazoak.\nBestalde, Administrazioari entzun ondoren eta kexa sakontasunez aztertu ondoren, administrazio horren jokabide okerrik atzeman ez dugun kasuetan, informazioa eta aholkua eman diegu herritarrei kasuko administrazio publikoari iradokizun edo gomendio bat egitea beharrezkotzat ez jotzeko arrazoiei buruz. Horrela, ikuskatutako administrazio publikoaren jokabidea dela-eta herritarrek izan ditzaketen desadostasunak gorabehera, erakunde honek eman dien aholkuaren arabera, haien eskubideak ez dira urratu, eta, horrenbestez, ahaleginak egin ditugu haiei lasaitasuna transmititzen, beharrik gabe denborarik gal ez dezaten eta bidegabeko gastuak egin ez ditzaten beren asmoen defentsa judiziala egiteko, beren alde ezer lortzeko aukera txikia dutelakoan.\nHalaber, egokia da nabarmentzea kudeatutako kexak izapidetzeko epea 70,5 egunekoa izan dela, batez beste. Jaun-andreok, zuen arreta deitu nahi dut izapidetzeko epe labur horren datua dela eta. Izan ere, alde nabarmena dago administrazioarekiko auzien epaitegietako bi epe inguruko epeekin alderatuta, horixe izanen baitzen kexa horiek bide judizialetik aurkeztekotan igaroko zen epea.\nV. Kexa espedienteetan emandako ebazpenak. Gomendioak, iradokizunak eta legezko betebeharren gogorarazpenak.\n2010. urte osoan, guztira 271 ebazpen eta 344 gomendio, legezko betebeharren gogorarazpen eta iradokizun eman ditugu.\nZehazki, 106 izan ziren gomendioak, 182 gogorarazpenak, eta iradokizunak, berriz, 129 (horietatik, hiru iradokizun normatiboak izan ziren).\nDakizuen bezala, Nafarroako Arartekoaren eginkizuna ez da mugatzen herritarrek legearen arabera aurkeztutako kexak jaso eta aztertzera. Izan ere, proposamenen arloa ere lantzen dugu, zerbitzu publikoak edo Nafarroako administrazio publikoen jardunbidea hobetzeko proposamenak egiten baititugu, dela herritarrak jasotzen duen zerbitzuaren kalitatea handitzeko, dela herritarra konstituzio-eskubideez balia dadin errazteko. Hori dela eta, proposamenen nahiz ofiziozko jarduketen bidez, iradokizun eta gomendioak eskaintzen dizkiegu botere publikoei, eta erakundearen eginkizun proaktiboa indartzen dugu.\nEz dudanez nahi zuek neka zaitezten, soilik gomendio, iradokizun eta gogorarazpen horietako batzuk aipatuko dizkizuet.\nGizarte gaien arloan:\nOinarrizko errentari buruzko eskariak arauetan ezarritako epean ebazteko beharra.\nMendetasunerako laguntzak behar ez diren gerorapenik gabe ebatzi eta ordaintzea.\nIrakaskuntza-alditik kanpo, garuneko perlesia duten haurren estimulaziorako tratamenduekin jarraitzea.\nBabesgabetasun egoeran dauden adingabeek beren familiarekiko harremanak izateko daukaten eskubidea zaintzea.\nNafarroako Bikote Egonkorrentzako Erregistroa sortu eta garatzea.\nIruñeko autobus geltokiaren irisgarritasun-baldintzak hobetzea, ikusmeneko eta entzumeneko ezgaitasunak dituzten pertsonentzat, eta, zehazki, ONCEk eta EUNATE elkarteak zehaztutako betebehar teknikoak betetzea.\nAseguru-kontratuen klausula orokorrak kontrolatzea, GIB-HIESA duten pertsonen kalterako abusuzko jokabideak edo jokabide baztertzaileak desagerrarazteko.\nBehar diren neurriak hartzea ahalbidetzeko dislexia duten ikasleek laguntza berezia jaso dezaten, hezkuntza-aldiak irauten duten guztian.\nEskola-garraioa hartzea adimeneko ezgaitasuna duten ikasleen hezkuntza-prozesuaren zati gisa eta, horrenbestez, guztiz finantzatzea, eta, halaber, eskolako jantokia finantzatzea.\nIkasleak onartzeko prozesuetan, behar diren tresnak ezartzea seme-alaba bikiak ikastetxe berean eskolatuko direla ziurtatzeko.\nEztabaida bat egitea eskoletako etxeko lanei buruz eta haiek familiako bizitzarekin bateragarriak izateari buruz.\nHezkuntza proiektu bat bultzatzea, Zanduetako hezkuntzarako eta terapiarako egoitza-ikastetxeko adingabeek hezkuntza arautua jaso dezaten.\nArreta defizitaren nahastea goiz antzemateko neurri eraginkorrak ezartzea.\nIrakaskuntza ertain eta unibertsitarioetarako beken deialdi orokorraren alderdi batzuk hobetzea, eta, zehazki, laguntza handiagoa ematea familia ugariei; eta emandako laguntzaren zenbatekotik ez deskontatzea ohorezko matrikularengatiko saria.\nIruñeko hizkuntza eskola ofizialeko on line matrikulazioan antzemandako akatsak zuzentzea.\nOsasun laguntza espezializatua legez aurreikusitako epeetan jasotzeko herritarrak daukan eskubidea bermatzea.\nNafarroan indarrean dagoen osasun prestazioen katalogoa gaurkotzea.\nErrezeta elektronikoaren sistema zabaltzen aurrera egitea, eta gaixoek hura hautatu ahal izan dezatela.\nFibromialgiako eta neke kronikoaren sindromeetarako diziplina arteko arreta ematea.\nIn vitro ernalketako tratamenduetatik kanpo ez uztea jada seme-alabaren bat izan duten emakumeak.\nUgalkortasun ezeko kasuetan, tratamendu bat bermatzea arrazoizkoak diren epeetan.\nHaurren eta gazteen buru-osasunaren arreta hobetzea.\nElebitasuna dela eta:\nEremu euskaldunean, herritarren eskura dauden inprimaki ofizialak euskaraz ere egotea.\nNafarroako herriak seinalatzeko kartelak Nafarroako Gobernuak onetsitako toponimia ofizialean jasotako moduan jartzea, bereziki eremu mistoan.\nLanpostuetarako deialdietan, euskara berezko merezimendu gisa baloratzea , plantilla organikoan betekizun gisa ezarri ez denean, hain zuzen ere Euskarari buruzko Foru Legean ezarritako moduan.\nFuntzio publikoaren arloan:\nNafarroako administrazio publikoetan sartzeko prozeduretarako deia egitea mugako adimen-gaitasuna duten pertsonentzat.\nVI. Onartutakoen ehunekoa eta lankidetza maila.\nNafarroako administrazio publikoek, orokorrean, erakunde honek eginiko gomendioak eta bitartekaritza-lanak onartzearen ehunekoa handia izan da.\nOro har, administrazio hartzaileek partikularren kexen harira eginiko jarduketen % 86 baino gehiago onartu dituzte, edo, bestela, kexa-egileentzat konponbiderako ildoak ireki izan dira.\nBestalde, ia ez da existitzen administrazioek Nafarroako Arartekoak eginiko informazio-eskariei ez erantzuteko kasurik. Hiru kasu baizik ez dira izan, non ikuskatutako administrazio publikoak ez zion egindako gomendioari erantzun, nahiz eta horretarako errekerimenduak egin zitzaizkion. Eta kasu bakar batean, inplikatutako administrazioak ukatu zuen Arartekoaren erakundeak legitimazioa izatea bere ikuskapen eginkizunerako, planteatutako gaia Nafarroako Administrazio Auzitegiak erabaki bat hartu zain egoteagatik.\nVII. Arartekoaren erakundeak bere kabuz egindakoak, proposamenak eta txosten bereziak.\nZuzentzen dudan erakundeak ez ditu soilik herritarren kexak jasotzen. Izan ere, egoki ikusten duenean, bere kabuz jardun edo ikertzen du, eta mutu propio jotzen du agintariengana, interes publikoko gaiak hobetzeko.\nHorixe egin dugu berrogeita bost aldiz (2009an baino % 50 gehiago).\nOfiziozko jarduketa horietatik, 23 bideratu dira egiaztatzera atxilotuek udal egoitzetan dauzkaten eskubide eta betebeharrak bermatzen direla, eta horretan, izan ere, 2009an eginiko lanari jarraipena eman zaio, urte hartan Foruzaingoaren egoitzen inguruan jardun baikenuen.\nBestalde, jarduera horietatik sei gai sozialekin lotutakoak izan dira, bereziki ezgaitasunari arreta ematearekin eta oinarrizko errentaren prestazioarekin.\nOinarrizko errentari dagokionez, 2010ean irekitako ofiziozko jarduketen xedea izan da prestazio horretarako sarbide-baldintzak hobetzea eta errenta horren ematea arintzea, ordainketa gerora ez dadin, are gehiago eskatzaileen egoera premia larrikoa den egoeretan.\nHalaber, gure erakundeak zerbitzu publikoak hobetzeko herritarrek eginiko proposamenak hartzen ditu. Horrekin, herritarren parte-hartzerako mekanismo bat ezartzen da, herritarrek legedia edo zerbitzu publikoen funtzionamendua hobetzeko eginiko ekimenak edo proposamenak bideratzen dituena. Izan ere, halakoak, agian, ez lirateke iritsiko organo eskudunen eskuetara, edo erantzunik ere ez lukete jasoko.\nHerritarrengandik iritsi zaizkigun berrogeita azpi proposamenetan, hobekuntzak iradoki dira, besteak beste honako arloetan: hezkuntza, gizarte gaiak, adingabeak babestea, etxebizitza edo osasuna. Esate baterako, ezgaitasunaren arloan, 2009-2012 urteetan ezgaitasuna dituzten pertsonei arreta integrala emateko plana aldatzeko beharra planteatu zen, halako moduz non ezgaitasuna duten pertsonak ez diren modu automatikoan pasako, soilik 65 urte bete dituztelako, adineko pertsonentzako egoitza-zentro batera. Etxebizitzaren arloan, alokairuko araubideko etxebizitzen kopurua handitzea proposatu zen. Eta osasunaren arloan, haur eta gazteen adimen osasuneko arreta hobetzea proposatu zen.\nErakundeak egin eta Nafarroako Parlamentuari aurkeztu dizkion txosten bereziei dagokienez, hiru izan ziren. Bi erakundearen beraren ekimenez egin dira: lehenengoa Nafarroako Justizia Administrazioari buruzkoa eta herritarrek horri buruz aurkeztutako kexei buruzkoa; eta bigarrena Nafarroako herritarren eskubide eta betebeharrei buruzko foru lege bat egiteko komenigarritasunari buruzkoa (izan ere, lege horrek “estatutu-eskubideak” deitutakoak –hau da, autonomia-estatutuen erreforma berrienetan jasotako eskubideak– jaso eta nafar guztiei zabaldu beharko lizkieke). Hirugarrena, berriz, Nafarroako Parlamentuak eskatuta egin zen, eta herritarrek euskara dela-eta dauzkaten hizkuntza eskubideei buruzkoa izan zen.\nGainera, 2010eko abenduaren 29an, Nafarroako Parlamentuko Eledunen Batzarrak erabaki zuen Nafarroako Arartekoari eskatzea txosten bat egin zezan aztertzeko zein den herritarrek Nafarroako Foru Komunitateko administrazio digitalaren arloan dauzkaten hizkuntza eskubideen egiazko egoera. Txosten hori aurten amaitu nahi dut, eta, ondoren, Nafarroako Parlamentuari aurkeztuk diot.\nNafarroako Arartekoak dauzkan eginkizun garrantzitsuenetako bat da herritarrek eskubide publikoez hobeki baliatzeari begira egiten dizkioten kontsultetan arreta emateko zerbitzu baten gisara jardutea. Eginkizun horrekin, ehunka herritarri orientabideak ematen zaizkie, jakin dezaten zein diren antolamendu juridikoak aitortzen dizkien eskubide publikoak eta horietaz behar bezala balia daitezen. Halaber, herritar horiei azaldu zaie nora jo behar duten eskubide horiek gauzatzeko edo babesa eskatzeko.\nEginkizun horrek aukera ematen du herritarrek administrazioekiko izan ditzaketen kexak edo gatazkak saihesteko, zeren eta herritarrei ikustarazten baitzaie gauzak zergatik diren horrela edo nola administrazioaren egintza jakin bat ez den legez kanpokoa edo eskubideen urratzailea, nahiz eta harekin ados egon ez.\n2010ean, 1.506 kontsulta artatu genituen; horrek esan nahi du 2009aren aldean % 39ko hazkundea izan dela, eta 2007aren aldean, berriz, % 51ko hazkundea.\nAurten aurkeztutako kontsulta gehienak baliabide ekonomikorik gabeko pertsonei laguntzak emateari buruzkoak, funtzio publikoari buruzkoak eta hezkuntzari buruzkoak izan dira. Kexa kasuetan gertatzen den modu berean, kontsulten edukiak lotura handia izan du krisi ekonomikoarekin.\nIX. Herritarrek erakundearen erabilgarritasunari eta eraginkortasunari buruz daukaten iritzia.\n2010ean, aurreko urteetan bezalaxe, herritarrei erakundearen funtzionamenduari buruzko iritzia eskatu zitzaien.\nBalorazioa inkesta anonimo baten bidez egin zen. Inkesta Nafarroako Arartekoari kexa bat urte horretan zehar aurkeztu zioten pertsonei egin zitzaien. 211 inkesta jaso genituen, honako emaitzarekin:\nElkarrizketatutako hamar pertsonatatik seik jo zuten Nafarroako Arartekoak beren arazoa konpontzeko izandako esku-hartzea baliagarria edo oso baliagarria izan zitzaiela. Logikoa den bezala, beren kexari babesik ez zaiola eman ikusi dutenak dira, hain zuzen ere, erakundea baliagarria ez zaiela izan uste dutenak.\nInkestatuen hamarretik zortzik adierazi dute ados daudela, guztiz edo zati batean, Arartekoak hartutako erabakiarekin.\nHamar herritarretatik zortzik beste pertsona bati erakundera jotzeko aholkua emanen liokete.\nHerritarren balorazioaren batez bestekoa 7,6koa da. Moda, edo maizen agertzen den balioa, 8a da (% 24) eta ondoren 10a dator (% 22).\nPraktikan, 10 herritarretatik 8k 8 eta 10 puntu bitarteko nota jartzen diote erakundearen esku-hartzeari.\nAmaitzeko, eskerrak eman nahi dizkiet herritarrei egiten dugun lanean jartzen duten konfiantzarengatik eta administrazio publikoei dagokigun eginkizuna dela-eta aitortzen diguten balioarengatik. Nafarroako Parlamentuari, haren taldeei eta haren kide eta langileei ere eskerrak eman nahi dizkiet beren laguntzarengatik, konfiantzarengatik eta uneoro emandako babesarengatik; eta erakundean lan egiten dutenei, eskerrak beren lanarengatik, lanbide-erantzukizunarengatik eta hurbiltzen zaizkigun guztiekin erakutsi duten goxotasunarengatik.\nHauxe izan da 2010eko urteko txostenari buruzko laburpena. Bertan, Arartekoaren erakundearen ekitaldi horretako jardunaren alderdi garrantzitsuenak agertu nahi izan ditut. Espero dut txostena baliagarria gertatzea bai Nafarroako Parlamentuarentzat, bai, beren jardunetan, Nafarroako administrazio publikoentzat.\nAmaitzeko, zuen esku jartzen naiz guztiz, egokitzat jotzen dituzuen gaiak argitzeko edo osatzeko, edo egin nahi dizkidazuen galderei nahiz gogoetei erantzuteko. Barkamena eskatu behar dizuet, nire hitzaldia, datuengatik nahiz denborarengatik, agian gehiegizkoa iruditu zaizuelako, baina Foru Araubideko Batzorde berri honetan egin behar nuen lehenengo agerraldian nahitaezkoa iruditzen zitzaidan gure jarduera xehekiago azaltzea.


Bahisariaren ordainketa ikertuko du Pedraz epaileak | Euskal Herria | Berria\nBahisariaren ordainketa ikertuko du Pedraz epaileak\n'Alakrana'-ko zazpi marinel euskal herritarrei Gernikan eta bederatzi galiziarrei Vigon lekukoa hartuko die Auzitegi Nazionaleko epaileak, hurrengo astean. Duela bi egun 'Alakrana' itsasontzia aske geratu zen, 47 egunez bahituta izan ostean. Gaur 'Txori Gorri' ontziak piratengandik ihes egin du Indiako Ozeanoan, haiek ikustean.\n=iAlakrana=i atunontziaren (Bizkaia) bahiketa duela bi egun amaitu zen eta iturri batzuen arabera, 2,5 eta 2,7 milioi euroko bahisaria ordaindu zuten. Hori argitzeko, atzo, =iAlakrana=i auziaren atzeko "sare juridiko-finantzarioa" ikertzeko eskatu zuen Espainiako Auzitegi Nazionaleko Fiskaltzak eta gaur Santiago Pedraz auzitegi horretako epaileak ikerketa abian jarriko duela jakinarazi du. Ikerketaren helburua, atunontziaren askatasuna lortzeko ustez ordainduriko bahisaria negoziatu duten abokatu bulegoak eta askapenean esku hartu duten "komisionistak" identifikatzea litzateke. Beraz, =iAlakrana=i-ko zazpi marinel euskal herritarrei Gernikan (Bizkaia) eta bederatzi galiziarrei Vigon (Galizia) lekukoa hartuko die Pedraz epaileak hurrengo astean. Bahisaria Espainiako Gobernuak ordaindu duela zabaldu da. Hori hala balitz, Espainiak zigorra jaso lezake herrialde horretan delitua delako bahisaria ordaintzea. Hala ere, Francisco Caama�o Espainiako Justizia ministroak gaur adierazi du, "Espainiak estatu gisa" ez duela =iAlakrana=i-ren erreskaterik ordaindu. Duela bi egun askatu zuten =iAlakrana=i itsasontzia, 47 egun Indiko Ozeanoan piraten esku bahituta egon ondoren. 36 lagun zeuden barnean, horietatik zazpi euskal herritarrak. Orain, helikopetero bat eta bi itsasontzik zainduta Seychellerako bidean dira eta bihar goizaldean iritsiko dira Victoria portura. Han hegazkin bat hartu eta litekeena da bihar bertan etxean izatea. Gaur, aldiz, Bermeoko beste atunontzi batek piratak ikusi ditu Indiako Ozeanoan eta beraz, inguru horretatik urrundu egin dira bahiketa ekiditeko. Hala ere, erasorik ez dela egon zehaztu du =iTxori Gorri=i ontziaren Inpesca enpresak. Itsasontzi horretan lau segurtasun zaintzaile doaz. =bEusko Jaurlaritzaren eta Espainiako Gobernuaren kudeaketa "negargarria", udalen arabera=b Atzo, euskal jatorriko zazpi arrantzaleen udal ordezkariek =lprentsaurrekoa==http://paperekoa.berria.info/harian/2009-11-19/002/011/Alkateek_negargarri_aritu_direla_egotzi_diete_bi_gobernuei.htm=l eman zuten Bermeon (Bizkaia) eta Eusko Jaurlaritzaren eta Espainiako Gobernuaren kudeaketa "negargarria" salatu zuten. Xabier Legarreta Bermeoko alkatea, Unai Rementeria Mundakako alkatea, Ricardo Ituarte Santurtziko alkatea, Felix Aranbarri Ondarroako Udala Kudeatzeko Batzordeko presidentea eta Sabin Anuzita Bilboko Osasun zinegotzia izan ziren prentsaurrekoa eman zutenak. Sestaoko Udalak (PSE-EE), ordea, ez zuen agerraldian parte hartu; Jose Luis Marcos Merino alkateak adierazi zuen ez duela auzia "kanpaina politikoa egiteko erabiltzeko asmorik", eta atunontzia askatzeko egindako lanagatik bi gobernuak "zoriondu" zituen.\nIker Galbarriatu 'Alakrana'-ko kapitaina: "Guztiak brankara eraman eta tiroka hasi ziren eguna izan zen gogorrena"


Rock progresibo - Wikipedia, entziklopedia askea.\n(«Progressive rock» orritik birbideratua)\nRock progresiboa (prog rock edota prog bezala laburtua ere) rock musikaren azpigenero bat da. 1960ko hamarkadaren amaieraldera Erresuma Batuan eta AEBetan rock psikodelikotik eratorrita sortu eta 1970eko hamarkadaren erdialdera bere urrezko aroa bizi izan zuen.\nArt rockaren antzera rock musikari sinisgarritasun eta sorkuntza maila handiagoa emateko asmoz sortua izan zen. Azpigenero honetako taldeek pop sotila txokoratu eta jazz edo musika klasikoan ohikoak ziren instrumentalizazio eta konposizio teknikak bereganatu zituen, rock musikari genero horiek duten sofistikazio eta kritikaren begirunea lortzeko helburuz.\nAzpigenero honetako talde nabarmenenak hauek izan ziren: como Pink Floyd, Genesis, Rush, Yes, Jethro Tull, The Moody Blues, King Crimson eta Emerson, Lake & Palmer.\nMultimedia: Progressive rock\nAzken aldaketa 14 abendua 2019(e)an, 13:11(e)tan


Urumea – Haritzalde Naturzaleen Elkartea\nGure ibaiaren sekretuak ezagutzeko bisitaldi gidatuak Bisitaldi gidatuak Haritzalde Naturzaleen Elkarteak eta ARRAUNING.COM enpresarekin elkarlanean burutuko dira. Horietan Urumea barrutik zein kanpotik pixka bat hobeto ezagutzeko aukera izan dugu. Urrengo urtean berriz ere eskeintza zabala edukiko duzue Urumeako txokoak ezagutzeko. Gure eskerrik onenak partaide guztioi. Mila esker! Sustatzailea:\nTags: ibaiak, Urumea|\nGure hilabetea iraila da!\nDonostia Udaleko egutegiak elkarte ezberdinen argazkiak ditu. Hilabete bakoitza elkarte bati eskeini zaio, eta bertan elkarteak hirian egindako lana nabarmentzen da. Haritzalde, Arrauningekin batea iraila osatu dugu! Irailean gainera, Urumeako bisitaldi gidatuak berriz hasten ditugu, oinez zein traineruz. Animatu eta zatoz Urumea ibaia uretaik ikustera!


Irekia Eusko Jaurlaritza - Gobierno Vasco :: Euskadin bainu-denboraldi ofiziala hasiko da uraren kalitate-estandarrak betez\nEuskadin bainu-denboraldi ofiziala hasiko da …\nAstero 41 bainu-eremutan laginak hartuko dira mikrobiologia-analisia egiteko, eta hondartza-inguruetako zerbitzu- eta garbiketa-egoera ebaluatuko da\nOsasun Sailak, URAk eta hiri-saneamenduaren erakunde kudeatzaileek batera informatuko dute euri mardulek eragindako epe motzeko kutsadura gertakariren bat ematen denero\nEuskadiko kostaldean bainu-denboraldia hasiko da bihar bete beharreko kalitate-eskakizunak betez. Kostaldean 36 bainu-eremu daude eta Ullibarri-Ganboan beste 5, eta Eusko Jaurlaritzako Osasun Sailak egindako jarraipenaren arabera, horietako 35 eremuk ur-kalitate bikaina dute; beste bostek ona, eta azken batek nahikoa. Beraz, kostaldeko uretan eta ur-kontinentaletan bainu segurua bermatua dago.\nBainu-denboraldiro legez, Osasun Sailak laginak hartuko ditu mikrobiologia-analisia egiteko 41 bainu-eremutan, eta uren kalitatearen berri emango du. Hondartzetako uren kalitatea, orohar, oso ona da, baina bainu-denboraldian gerta daiteke noizean behin egoera hori aldatzea: baldintza meteorologiko bortitzengatik.\nGogoraraztekoak dira, adibidez, iazko bainu-denboraldi ofiziala irekitzearekin batera eman ziren euri mardulak. Izan ere, araudiak epe motzeko kutsadura gertakariak deitzen dituenak sorrarazi zituen bainu-eremu ofizialetatik gertu diren kostaldeko uretan. Bapateko ur-emari handitzearekin batera, eskualdeko saneamendu-sistemen edota udal saneamendu-sareen gainezkatzeak ematen dira, zein arroaren berezko jariatze-urak (hiri zein landa eremuetan) arroan metatutako zikinkeria eta hondarrak kostaldera garraiatzen ditu. Epe motzeko kutsadura gertakari horiek ez ohiko egoerak dira, euri mardulekin zerikusi zuzena dute, eta, oro har, 72 ordu baino gutxiago irauten dute.\nEskualdeko saneamendu sistemen kasuan gainezkatzeak ematen dira, izatez, ezin baita ez ohiko euri ur mardulekin nahastutako hondakin-ur guztiak tratatzeko kolektore-sistema eta arazte-azpiegiturak eraikitzea. Halako gertakariak, ondorioz, saneamendu sistemen baimenetan jasotzen da, baldintza eta betebehar zorrotzekin.\nAurrerantzean, Osasun Sailak, URAk eta hiri-saneamenduaren erakunde kudeatzaileek batera informatuko dute euri mardulek eragindako epe motzeko kutsadura gertakariren bat emango denero, horrelakoren baten berri izandakoan.\nHalakoetan, isurketa-baimenak dioenari men eginez, saneamendu-sarearen erakunde kudeatzaileek Osasun Publiko eta URAri jakinaraziko diete gainezkatzeak zein puntutan eman diren, gainezkatzearen iraupena eta zenbateko emaria isuri den.\nBainu-denboraldian zehar halako gertakariren berri ematen denero, Osasun Publikoak bainurako urak berriro aztertuko ditu, eta analisi-emaitzen berri emango die bainu-eremuak kudeatzen dituztenei. Halaber, zaintza-lan horiek martxan izango ditu, ohiko analisia-emaitzak lortu arte.\nBestetik, Uraren Euskal Agentziak isurketa-baimena betearazteko jarraipena egingo die erakunde-kudeatzaileei: besteak beste, azken horiei dagokien saneamendu-sisteman iragazitako euri uren gehiengoari eustea, gainezkatzeak murrizteko neurriak hartzea, edota isuritako emarien murrizketa lanen jarraipena. Horren harian, hiri-urak kudeatzen dituzten erakundeek sare bereizleak (euri-urak eta saneamendua bereizteko) zabaltzeko lan garesti eta aipagarri bat egiten ari dira; baita ekaitz tangak ere (azken horien xedea da euri mardulek sortutako lehendabiziko emari horiei saneamendu-sisteman eustea, gertakaria igarotakoan, araztera bideratzeko, eta, hortaz, kutsadura murrizteko).\nGainezkatzeek sortutako epe motzeko kutsadura gertakari horiek urtean zehar izaten dira euri ur mardulek luzarora jotzen dutenero; baina ageriagokoak eta estutasun handiagoak sortzen dute bainu-denboraldian zehar ematen direnean.


Gerrako Eibarko umeak: Ikerketa aurrera doa — Eibarko Kultura Ondarea - Egoibarra.eus\nGerrako Eibarko umeak: Ikerketa aurrera doa\nEibarko udaleko Ego Ibarra batzordeak bultzatu duen ikerketaren emaitza, orain artekoa, 155 izenekoa izan da, baina soka askoz luzeagoa izango delakoan gaudenez, berriro ere, zuen laguntza eskatzen dugu.\nBesteak beste: Enrique Astarloa, Eugenio Prieto, Ernesto Larreategi, Ernesto Lizundia, Jose Uribeecheverria, Agustin Lizundia. Argazkia: Sasinka Astarloa Ruano.\nGerratean atzerrira eraman ziren Eibarko umeen zerrenda egin ahal izateko, jendearen laguntza eskatu genuen. Jasotako erantzuna benetan ona izan da. Orain arte bete ahal izan dugun zerrenda horretan 155 izen daude, baina gure ustez, oraindik izenak falta dira. Aurretik genituen datuak osatu eta erkatu ere egin ditugu.\nGure deiari erantzunez, jende asko izan da guregana hurbildu dena. Horien artean 2 historiagile eta “ume” haien 17 senide ditugu. Gure eskerrik beroenak eman nahi dizkiegu.\nBestalde, orain arte laguntza bila joan eta euren laguntza eman diguten erakunde guzti hauei ere eskerrona erakutsi nahi diegu: Basque Children of ’37 Association (UK), Fundación Universitaria Española, Fundación Pablo Iglesias, Eibarko Udal Artxiboa, Euskal Abertzaletasunaren Agiritegia-Sabino Arana Fundazioa eta Irargi. Hemendik aurrera ere, orain arte jaso izan dugun erantzun on horren pareko erantzuna izango dugulakoan gaude.\nHala ere, oraindik argibide gehiago nahi dugu, izen, argazki eta dokumentu gehiago. Ate joka gabiltza, ume haien arrastoari segika.\nIkerlaria: Enara García Martínez (Untzaga Plaza, 1 – 2. pisua)\nTelefonoa: 943 70 84 23. Atzerritik: 034 943 70 84 23


Fruta tropikalekin egindako errezeta gozoak | Consumer\nFruta tropikalekin egindako errezeta gozoak\nPostre gozoak egiteko eskaturik, haien zapore harrigarriek kontrastea egiten diete entsaladei, aperitiboei, goarnizioei edo sorbetei.\nEgilea: Maite Zudaire 2010-ko abenduak 23\nImagen: Michael Caven\nGabonetako bazkari eta afariak hainbat belaunalditan mantentzen diren errezeta tradizionalak betikotzeko prestatzen dira. Hala ere, bada hitzordua sukaldaritzako errezetak berritzeko aprobetxatzen ausartzen dena. Merkatuaren globalizazioari esker, ia edozein unetan eta edozein lekutan eskura daitezke askotariko elikagaiak eta aurkezteko modu iradokitzaileak. Beste herrialde batzuetako elikagaietara hurbiltze horri esker, jatorrizko osagai gisa sartu ahal izan dira, bai errezeta ezagunenetan, bai urrutiko kultura gastronomikoetako plater tipikoetan. Fruta tropikalak edo exotikoak neguko hilabeteetan eskura daitezke. Kolore erakargarriei, gustu gozoei eta forma eta testura originalei etekina atera diezaiekegu, errezeta iradokitzaileak prestatzeko. Postreak egiteko egokiak diren arren, gustu gozoak kontrapuntua ematen die askotariko platerei: entsaladak eta aperitiboak, goarnizioak edo sorbeteak.\nErrezeta originaletarako ideiak\nSukaldean elikagai berriekin hastea erronka bat da, eta jende asko ez dago prest bere gain hartzeko, bai nagikeriagatik, bai testura eta zapore berrien konbinazioa konpontzen ez jakiteagatik. Hasteko, merkatu nazionalean ohikoak diren frutak erabil daitezke: anana, mangoa, kokoa eta papaia.\nAnana. Anana heldua eta gozoa dagoela jakiteko trikimailu bat brakteen (hostoen) kolorea egiaztatzea da. Hori berdetik laranjara aldatzen bada, heldua dagoela adieraziko du, nahiz eta fruituaren kanpoko kolorea berdexka izan. Zurtoin mohoso edo zikinaren muturra eta hosto zimelduak edo kolpatutako fruta ez dira freskotasun zantzuak. Anana oso fruta ahula da, bat-bateko tenperatura-aldaketen aurrean sentikorra; beraz, leku fresko eta lehorrean gordetzea komeni da. Hozkailuan, 7 °C-tik beherako tenperaturan, hondatu egiten da. Anana kubotan moztuta, entsalada zaporetsu eta sofistikatua otarrainxkekin, oilaskoarekin eta ananarekin edo arrozarekin eta artoarekin apaindu daiteke. Gabonetako gozoki tradizionalak baino postre arinagoa fruta tropikalez betetako anana da. Freskagarriagoa da kanelarekin egindako izotz-edaria, eta jatorduan postretzat edo “ebakitzailetzat” hartuko da.\nKirtena. Ukimenaren aurrean malgua den frutak edo aroma ematen duenak bi heldutasun-adierazle ditu. Berdea erosten bada, azkarrago heltzen da eta zapore gozoa ematen zaio giro-tenperaturan uzten denean. Mango-xafla mehe batzuek kolorea, aroma eta gustu ona ematen diote indioilar-bularkiaren entsalada sinple bati. Haren haragi gozoa sorbeteak egiteko erabiltzen da (adibidez, irabiakia abrikotarekin eta jogurtarekin edo mango-aparra). Jaki trinko bi jakiren artean zerbitza daitezke, digestio-aparatua den aldetik. Laukitxotan ebakitako fruta gozo horrek ozpin-olio original bati gozo-ukitua emateko balio du. Ozpin-olio hori ondu egingo da errezeta gozo-gozoak ontzeko, hala nola berenjenak, entsalada itsaskiekin edo bigarren platera arrain edo haragi zuria labean prestatzeko.\nKokoa. Freskoa da, baldin eta, irabiatzean, barruan uraren “plisti-plasta” entzuten bada. Oskola gogorra duenez, kokoa egoera onean dago bi hilabete arte, baina behin irekita, egun gutxitan kontsumitu behar da eta urez estalitako ontzi batean gorde. Koko marratua eta gozoa oso erabilia da postreak egiteko, hala nola koko-bolatxo gozoak, azenarioa eta pinaziak edo koko-flana. Koko-esnea Asiako hego-ekialdeko herrialdeetako gastronomian ohikoak diren hainbat errezetaren osagai gisa asko erabiltzen den frutaren ondoriozkoa da. Irabiaki hori orburu arrautzaztatuak ilarrekin prestatzeko erabil daiteke.\nPapaia. Fruta heltze-une egokian dago, azala horixka bihurtzen denean. Azalean orban marroi txiki batzuk izaten dira, baina horiek ez diote eragiten mamiaren kalitateari. Fruitu heldua hatzen presioan askatzen da, eta zurtoinaren zatiak aroma gozo bat askatzen du. Ohikoa da papaia entsaladetako osagai gisa erabiltzea, era askotako letxugekin batera, nahiz eta gehien atsegin diren osagaiekin nahas daitekeen. Beste fruta gozoago batzuekin zuku eta irabiaki gozoak lortzen dira, hala nola papaiarena eta laranjarena. Sorbete moduan, janariaren “ebakitzaile” gisa har daiteke, edo postre arin gisa, digestioari laguntzeko.\nAHALIK ETA ZUKU GEHIEN ATERA\nFruta tropikal gordinek propietate elikagarri baliotsuak ematen dizkiote organismoari: bitaminen aniztasuna (C, azido folikoa, A), gatz mineralak (potasioa, magnesioa), zuntza eta antioxidatzaileak. Horietako batzuk, hala nola zuntza eta zenbait bitamina, gehiago kontzentratzen dira larruazalaren azpian; beraz, ez da komeni zuritzea baino gehiago egitea.\nGordinik hartzen den edozein fruta urarekin garbitu behar da, pestiziden hondarrak kentzeko. Hozkailuko hotzak heltze-prozesua geldiarazten du eta zaporea galtzen du. Horregatik, komeni da fruta tropikalak giro-tenperaturan gordetzea, leku fresko eta eguzki-argitik babestuta.\nfrutas exóticas-eu frutas tropicales-eu koko mango-eu papaya-eu piña-eu\nNutrizio arloko kontsultategia: glutenarekiko eta ananarekiko sentikortasuna haragia biguntzeko\nKokoa: kaloria ugari dituen zapore aberatsa\nHauek dira papaya, fruta tropikalaren ezaugarriak… hurbiltasuna\nEgilea: Carlos Casabona Monterde\nGabonetako oparirik gabe? Ananaren aldeko apustua\nIndioilar- eta mango-bularkiaren entsalada\nOilasko- eta anana-entsalada\nAnana- eta otarrainxka-entsalada\nEtxeko san jakoboak


Finlandiako antzinako probintziak - Wikipedia, entziklopedia askea.\n(«Finlandiako Antzinako Probintziak» orritik birbideratua)\nFinlandiako probintzia historikoak (finlandieraz: maakunnat edo provinssit), Suediaren menpe egondako urteen ondorioz eratutakoak dira. Probintziak, 1634. urterako guztiz sortuak zituzten suediarrak, lurraldeen artean zegoen botere ekonomiko desberdinak banatu nahirik. Honela, mugen ondorioz, hainbat kultura desberdin eratu ziren Finlandian, urteen poderioz batzen joan direnak.\nProbintziak, 1809. urtean desegin ziren, errusiarren esku gelditu ondoren eta bertan 100 urte ondoren dukerri handi bat osatu ostean, Finlandia independentzia lortu zuen. Orduan, probintzien mugak iraunarazten saiatu ziren baina azkenik 1997. urtean oraindik gelditzen ziren mugen zatiak bereizi eta gaur egungo banaketa administratibo modernoa adostu zuten. Hala ere, oraindik muga historikoak izaten jarraitzen dute eta finlandiarren arteko desberdintasun kultural txikiak ezberdintzeko balio dute.\nAntzinako Probintziak[aldatu | aldatu iturburu kodea]\nGaur egun ere, antzinako probintzien mugak erabiltzen dira finlandiera eta finlandiera-suedierazko dialektuak desberdintzeko. (Lehenengo izena finlandieraz eta bigarrena suedieraz)\nJatorrizko Finlandia (Varsinais-Suomi, Egentliga Finland)\nOstrobotnia (Pohjanmaa, Österbotten)\nSavonia (Savo, Savolaks)\nNilandia (Uusimaa, Nyland)\nÅland uharteak (Ahvenanmaa, Åland)\nVestrobotnia (Länsipohja, Västerbotten)\n(Vestrobotnia ez da finlandiar probintzia bezala hartzen, Suediakoa baizik)\nAntzinako Probintzien Armarriak[aldatu | aldatu iturburu kodea]\nArmarriak ez ziren XVI. mende arte garatzen hasi eta ordudanik santuen zigiluak erabiltzen zituzten. Armarri bakoitzak probintziako fauna, flora edo bertako ohitura eta kulturen ezaugarriak ditu.\nArmarrien artean bi motakoak desberdintzen dira: dukerri koroa dutenak (Benazko Finlandia, Häme, Karelia eta Satakunta) eta konderri koroa dutenak (Åland Uharteak, Ilandia, Laponia, Pohjanmaa eta Savonia). Koroak, probintziek Suediar Errsumaren barnean zuten garrantziagatik bereizten dira.\nGaur egun oraindik, antzinako armarriak erabili ohi dira, herri, eskualde eta baita Finlandiako probintzietan ere.\nMultimedia: Historical provinces of Finland


Izarren argia — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Izarren argia\netiketak: domeketakuak, Txargainen, zinema, bideoak, Kalamuatik\nIban, Eibarren gaur dakak aukeria, gaiñera ikuslian eguna dok. Bai ña aldez aurretik komeni dok sarreria hartzia, areto txikixan emoten dabelako. A! eruan paiñelua, malkuendako.\nPiku, errezoia dozu, errez egitten dogu negar, eta errezago ahazten dogu. Dana dala, hau ikusi eta gero, jende gitxiagori ahaztuko jaku, eta Saturraraneri beste era batera begiratuko detsagu hamedik aurrera.\nLaztan haundi bana!\nKriston gogoa dut ikusteko. Ia lortzen dudan astean.\nEskerrik asko kronikagatik, animatu nauzu.\nleire, uste dot kronika-kritika ona egin dozula pelikuliana zein pelikuliak gugan sortutako malkuena. ikusi biharreko pelikulia? bai baina nik be uste dot errealidadia askoz be gogorragua izan zala. hori pelikuliak ez dau erakusten, baina horren sentsaziñua lagatzen dau.\nez dogula negarrik egin bihar, hori pelikula hasieran andra batek esandakua. zaila da negarrik ez egittia, baina oso erraza ahaztutzia... egin dezagun negar gogorik badakagu, baina esfortzua ez ahaztutzeko be bai, ez guk ez inok


Bilboko portutik Erresuma Batura migratzaileak bidaltzen zituen talde bat desegin dute | Gizartea | Berria\nBilboko portutik Erresuma Batura migratzaileak bidaltzen zituen talde bat desegin dute\nTaldeak Bilboko eta Pasaiako portuak erabiltzen zituen. Poliziak 11 miaketa egin ditu, eta bederatzi lagun atxilotu dituzte; horietako hiru Eibarren.\nBilboko portua, artxiboko irudi batean. Luis Jauregialtzo\n2019ko azaroak 4\nErresuma Batuan ezkutuan migratzaileak sartzen zituen talde bat desegin du Guardia Zibilak. Bederatzi lagun atxilotu dituzte; tartean, hiru Eibarren (Gipuzkoa). Ikerketaren arabera, besteak beste, Bilboko eta Pasaiako portuak erabiltzen zituzten horretarako. Bilbokoa erakundearen ekintza eremu nagusia izango litzateke. Horiez gain, Vigokoa (Galizia) eta Santanderkoa (Espainia) ere erabiltzen zituzten, besteak beste. Poliziek hainbat etxe miatu zituzten atzo; besteak beste, Gipuzkoan eta Bizkaian. Europa Press albiste agentziaren arabera, bederatzi lagun atxilotu zituzten, ia guztiak albaniar jatorrikoak. Horietatik hiru Eibarren. Operazioa oraindik irekita dago.\nEspainiako Barne Ministerioaren arabera, Bizkaiko itsasoko portuetatik Erresuma Batura migratzaileak bidaltzeaz arduratzen zen taldea. Bitan banatua legoke. Horietako bat, Bilbon, Barakaldon eta Sestaon ari zen lanean, eta Albaniatik iritsitako migratzaileei azpiegitura eskaintzeaz arduratuko litzateke, portuetatik gertu ezarritako kanpalekuetan.\nGuardia Zibilak Frantziako eta Erresuma Batuko polizien eta Europolen laguntza izan du. Denera, 11 miaketa egin dituzte: besteak beste, Bilbon, Sestaon, Santurtzin, Bermeon eta Eibarren. Bederatzi atxilotu daude, zortzi albaniar jatorrikoak eta brasildar bat. Hainbat delitu egozten dizkiete horiei: atzerriko herritarren aurkako eskubideen aurkakoa, ondarearen aurkakoa, dokumentazio faltsutzea eta osasun publikoaren aurkako delitua, besteak beste. Migratzaileak kamioietan, kontainerretan eta ibilgailuen maletategietan ezkutatzen zituzten. "Bizitzarentzat eta osotasun fisikoarentzat oso arriskutsuak" diren moduak erabiliz ezkutatu ere, Barne Ministeriotik adierazi dutenez.\nOperazioa 2018. urtean hasi zutela adierazi dute, Bilboko portuaren inguruan albaniar jatorriko jende kopuruak nabarmen gora egin ostean.\nAzken urteetan nabarmen igo da Bilboko portura ezkutuan sartzen saiatu den jende kopurua, Erresuma Batura iristeko portu nagusietako bat bihurtu baita. Horri erantzunez, portua inguratzen duen hesia lau metro garai izateraino handitu zuten, eta, duela gutxi, estolderia sistema berritu dute. Izan ere, 2016an 433 intrusio egin ziren portu horretan, eta, handik urtebetera, 7.479. Iaz, berriz, 4.720.\nDuela bi aste, 39 migratzaileren gorpuak aurkitu zituzten Essexen (Erresuma Batua), kamioi baten barruan. Horien jatorria oraindik ere zehazteko dago. Vietnamgo Gobernuak azaldu du, ordea, tartean herrialde hartako herritarrak egon daitezkeela. Herrialde hartako Poliziak zortzi lagun atxilotu ditu, kasuarekin lotura dutelakoan.\nTxinatarrak ziren Essexen atoi batean hilik aurkitu dituzten 39 pertsonak


KAFE KAPSULAK BIRZIKLATZEKO KONTENEDOREAK - Artikulua - Gipuzkoa ETORKIZUNA ORAIN\nKAFE KAPSULAK BIRZIKLATZEKO KONTENEDOREAK\nDagoeneko 26 edukiontzi instalatu dira. Kafea proiektuak etxeko kafe kapsulen 4350 kilo birziklatuko ditu urtean Altza eta Intxaurrondo auzoetan.\nAldundiak eta Donostiako Udalak dosi bakarreko kafe kapsulen gaikako bilketa eta balorizazioa bultzatuko dute Altza eta Intxaurrondoko auzoetan\nAltzako Harrobieta plazan eta Intxaurrondoko Sagastieder plazan kokatutako bi karpak edukiontzi berrien funtzionamenduari eta proiektuaren helburuari buruzko informazioa eskainiko dute.\nIgnacio Asensio: “Kafea proiektuari esker, kapsulen hondakina lehengai bihurtzen da gaikako bilketarako edukiontzi propioak fabrikatzeko; ekonomia zirkularraren adibide argia da, non arazoa irtenbide bilakatzen den”.\nGipuzkoako Foru Aldundiko Ingurumeneko Departamentuak, Donostiako Udalak, eta Ekogras, Lavazza eta Eskovazza enpresek aurrera eramango dute proiektu pilotu bat, etxeko kafe kapsulak birziklatzeko, Donostia hirian. Zehazki, 26 edukiontzi instalatu dira dagoeneko Altza eta Intxaurrondoko auzoetan. Altzako Harrobieta plazan eta Intxaurrondoko Sagastieder plazan bi karpa instalatu dira ere, edukiontzi berrien funtzionamenduari eta proiektuaren helburuari buruzko informazioa eskaintzen dutenak. Karpa hauek herritar guztiei zuzentzen zaie eta zabalik egongo dira 11:00etatik 19:00etara bitartean.\nEkimena Donostian garatuko da, zehazki, Altza eta Intxaurrondo auzoetan ezarriko da eta aztertuko du zer aukera dauden plastikozko eta aluminiozko kapsulak balorizatzeko, lehen kategoriako lehengai gisa erabiltzeko kapsulak birziklatzeko edukiontzien fabrikaziorako, eta bestetik, merkataritzako produktuen fabrikaziorako, Lavazzaren bezeroentzat. Proiektu horri esker, urtean 4350 kilo lortuko direla zenbatesten da. Abenduko eta urtarrileko kapsula-bilketarekin, etxeko lehen potoak ekoitziko dira.\nDonostian etxeko kapsulak birziklatzeko Kafea proiektuaren helburu nagusia da dosi bakarreko kapsulak birziklatzeko irtenbide bat ematea hiriko biztanleei. Ekograsek proposatzen du bere olio ibilbideaz baliatzea kapsulen bilketa-sistema bat gaineratzeko, helburutzat hartuta etxeetan sortzen ditugun dosi bakarreko kapsulak berreskuratu eta birziklatzea. Asmoa da ibilbide jasangarri bat eta teknologia berri bat sortzea kapsulak birbalorizatzeko, produktuen bizi-zikloa kontuan harturik; hartara, aurkitutako irtenbideak gure eskualdeko ekonomia zirkularraren parte izan daitezen. Horrezaz gain, kapsulak kontsumitzen dituzten Donostiako biztanleei etxeko edukiontzi bana emango zaie dohainik, bertan kapsula erabiliak gorde ditzaten, eta horrela, birziklatzeko edukiontziraino eramatea errazagoa izan dadin.\n“Dosi bakarreko kapsulak birziklatzeko edukiontziek aukera bat eskainiko dute bigarren bizialdi bat emateko hondakin bati, zeina bihurtuko baita lehengai, eta beste produktu berri batzuk”. Asensiok nabarmendu du Kafea proiektuari esker, kapsulen hondakina lehengai bihurtzen dela gaikako bilketarako edukiontzi propioak fabrikatzeko; “ekonomia zirkularraren adibide argia da, non arazoa irtenbide bilakatzen den. Ekimen aitzindari bat da, ez bakarrik autonomia-erkidegoan, baita estatuan ere, gaika biltzen delako eta birziklatzearen aldeko apustu garbi bat delako, ekonomia eta enplegu berdea indartuz”, adierazi du foru arduradunak.\nKafea proiektua martxan jartzeko, baliagarria izango da Ekograsek egun duen olio edukiontzien ibilbide logistikoaren gaineko informazioa. Bi edukiontzi mota desberdin gehitu dira: alde batetik, buzoi antzeko bat, kapsulak biltzeko, 120 litroko edukierakoa, dagoeneko Donostian banatuta dauden landare olioaren bilketarako edukiontziei katigatua; eta bestetik, etxeetarako, poto txiki bat sortuko da, bi litroko edukierakoa, kontsumitzaileei balioko diena beren kapsula erabiliak bertan gorde ditzaten, eta gero, edukiontzi publikora eraman ahal ditzaten. Poto horiek sortzeko, ordea, balorizatu egingo da bildutako kapsulak birrintzetik datorren material birziklatua, eta horrela sortuko dira potoak. Ekogras enpresak dagoeneko egina du produktu lagin bat, kafe kapsuletatik abiatuta. Kapsulen osagaiek aukera ematen dute birrinketa egoki bat egiteko, beste mota bateko lehengai bat lor dadin, prentsa bereziko makinerian erabiltzen dena.\nKafe kapsula horien bilketari esker, 79.091 kilo kafe-hondar bilduko direla zenbatesten da. Ekograsek aukera eskaintzen du kafe-hondarrak balorizatu eta perretxikoen substratu bat lortzeko, eta horrela, etxeko auto-hazkuntzako kit bat egiteko. Perretxikoen substratuak, ordea, bestelako produktu bat ere aurkez dezake: poltsa berezi batzuk ere ekoitz litezke, 15 edo 20 kilokoak, eta horrela, eskala handiko ekoizpen bat garatu.


«Arte bisigotikoa»: berrikuspenen arteko aldeak - Wikipedia, entziklopedia askea.\n«Arte bisigotikoa»: berrikuspenen arteko aldeak\nArte bisigotikoa (aldatu)\n11:41, 10 martxoa 2008ko berrikusketa\n63 bytes added , Duela 13 urte\n11:18, 10 martxoa 2008ko berrikusketa (aldatu)\n11:41, 10 martxoa 2008ko berrikusketa (aldatu) (desegin)\nArkitektura guztiz erlijiosoa da (Eliza eta [[monarkia]] oso lotuta zeuden). Elizak Ekialdera orientatuak daude. Eraikin hauetan, homogeneitatea zein aniztasuna aurkituko ditugu. Erromatar garaiko eraikitze sistema bereganatu zuten eta eraikin zaharrak ([[arkitektura paleokristau|paleokristau]]ak) beren harrobiak bilakatu zituzten.\nMurruak lodiak eta sendoak egiten zituzten. [[Harlandu]]a, [[harlangaitz]]a eta [[adreilu]]ak erabiltzen zituzten hauek egiteko. Oso trebeak ziren harriarekin eta askotan harladua erabiltzen zutenean ez zuten morteirurik erabiltzen eta bestetan egurrezko grapa batzuk erabiltzen zituzten hauen elkartzeko. Gehienetan margoturik egoten ziren. Euskarriak [[koloma]]k eta [[pilare]]ak ziren eta erebilitako [[kapitel]]ak biziren nagusiki; [[korintiar]]ra eta [[piramide]] moztua (tronkopiramildala). [[Arku (arkitektura)|Ferra arkua]] zein [[Arku (arkitektura)|erdi puntuko arkua]]k erabili zituzten. Baoak txikiak eta estuak egiten zituzten eta gehienetan [[sareta]] edo zelosia jartzen zitzaien. Eraikinak [[ganga]]tu egiten zituzten; kanoi ganga, ertz ganga, labeganga, ferra ganga zein kupulak egingo dituzte.\nOinplano [[basilika]]la eta zentralitatua erabiltzen zituzten. Eraikuntzak guztiz artikulatuak daude eta bolumetrian oinarriturik. Areto eta ezpazio ezberdin ugari egiten zituzten beraien liturgiaren beharetara egokituz. [[Burualde]]etan, gehienetan abside nabaria izaten zen eta bestalde burualde hirukoitza. [[Abside]]ak ez daude nabeekin lerrokaturik askotan... Oinalden atariak edo portikoak egiten zituzten, baita alboetan ere. Atarien alboetan, gelak izaten zituzten (erromes gunea, ibiltarientzat, ostatu gisa,...). [[Kantzela]] edo mugarriak erabili zituzten, espazioa hierarkizatuz.


Maskara gai hartuta egingo dute Literaturia jaialdia Zarautzen\nSeigarrenez hartuko du Zarautzek Literaturia jaialdia, maiatzaren 10etik 12ra bitarte. Liburu azoka, liburu aurkezpenak eta askotariko emanaldiak aurkeztu dituzte antolatzaileek.\nBizitza osoa altxor bat zainduz eta zabalduz\nMusikologoa, musikaria, konpositorea, Eresbil artxiboaren sustatzailea eta abesbatza sortzaile eta zuzendaria izan zen, besteak beste. 90 urterekin hil da, ondare oparoa utzita.\nAntzerki ez hain arina


Frutaren eta baratzeko produktuen azoka, etzi | Berria.eus\nFrutaren eta baratzeko produktuen azoka, etzi\n2012-04-12 / Berria 0\nELTZIEGO. Lehen aldiz, loreen eta baratzeko landareen inguruko azoka antolatu dute larunbaterako Eltziegon (Araba). Herriko plazan jarriko dute, 10:00etan. Baratzeko garaiko produktuekin herri bazkaria prestatuko dute. Azokaz gain, herriko lorategi botanikoa ere ikusi ahal izango da.\nIkasleak ugaritu arren, irakasle postuak ez dira hein berean emendatzen Ipar Euskal Herrian. Sartzea "historikotzat" jo du Seaskak, baina salatu du Hezkuntza Ministerioa ez dela hitzarmena betetzen ari\tHondarribiko konpainia mistoa ez du babestuko diputazio berriak\nAlde Zaharraren Eguna egingo dute\nJaietan hasiko dira urtemuga ospatzen


Txotx! Hemen da berriro sagardo-garaia - Donostia Turismoa\nTxotx! Hemen da berriro sagardo-garaia\nUrte berria, denboraldi berria\nUrtarrilaren 12an hasiko da urtero zain egoten garen sagardotegi-garaia. Aurten, txotx tradizionala oraindik ere osasun-murrizketen pean egin beharko dugun arren, ezer ez digu eragotziko gure sagar-edari maiteaz eta menu gozo-gozoaz beti bezala gozatu ahal izatea.\nUzta oparoa eta kalitate handikoa\n2022 honetako sagardoak askotarikoak izango direla eta iaz baino graduazio txikiagoa izango dutela dirudi. Adituek diotenez, uzta ugaria izan da eta sagar oso osasuntsuak izan ditu. Izan ere, sagardo ugari, usaintsuak eta arinak lortu dira. Probatu egin beharko ditugu!\nBa al zenekien Euskal Sagardoa jatorri-deituraren barruan,iaz egindako litro kopurua hirukoiztu egin dela? 2021ko uztan, 4 milioi kg sagar baino zertxobait gehiago erabili dituzte. Hamaika barietate dago: gozoak, garratzak, mikatzak... Haietako bakoitzak ñabardura ezberdina emango dio sagardoari.\nHori bai, Euskal Sagardoa jatorri-deitura duten sagardoek % 100ean bertako sagarrarekin eginda egon behar dute; eta ugari dira! Zapore-ukitu ugari dituzten sagardoak egiteko 25 barietate baino gehiago erabil daitezke.\nBaina... zer da “Txoootx”?\nErritu izateaz gain, sagardo-garaia irekitzeko edo upel bat zabaltzen duten unean oihukatzen dena izateaz gain,“txotxa” egurrezko zotza ere bada. Garai batean, sagardoa erosten zutenek dastatzeak zuzenean upeletik egiten zituzten. Upel bakoitzari zulotxo bat egiten zitzaion dastatzea bizkortzeko eta, gero, zuloa gantzarekin estaltzen zuten. Berriro irekitzeko, ziria izeneko metalezko hagaxka bat erabiltzen zuten. Asmakizun hori, denborarekin, aldatuz joan ziren eta gantza desagertu egin zen. Orduan azaldu zen txotxa, upelak irekitzeko eta ixteko garaian erosoagoa eta bizkorragoa baitzen.\nEz dio axola eserita edo zutik; sagardotegi bateko giroa, usain eta zaporeen nahasketa, bizi beharrekoa da. Bakailao-tortilla, txorizoa edo txuleta, gazta irasagar-gozoarekin eta intxaurrekin... (horixe eskaintzen da menu tradizionalean, baina beste hamaika aukera ere baduzu). Eta hori guztia beti sagardo onarekin batera. Sagardotegi batean egotea euskal kulturaren zatitxo baten barruan barneratzearen pare da. Jendea barre egiteko eta gozatzeko prest joaten den tokia da. Plazera bermatuta dago!


Idazleak - Ur Apalategi Idirin - Hemeroteka - "Kanpoko begiradarekin soilik ari bagara, autodesbalorizaziora goaz"\n2009-11-28 "Kanpoko begiradarekin soilik ari bagara, autodesbalorizaziora goaz" | Nora Arbelbide\nBaionako Fakultateko ikertzaile, irakasle eta idazlea da Ur Apalategi (Paris, 1972); berriki, Ikerketak Zuzentzeko Habilitazioa eman diote, Saizarbitoriaren bigarren idazlealdia edo euskal literatur sistemaren berkonkista 1995-1996 gaiaz egin lanagatik. Bernardo Atxagaren obraz idatzi tesiari oihartzun berri bat ematen dion lana. Liburu formatuan argitaratzekoa du euskaraz.\nBernardo Atxagaren «lehiakide serio bakar» gisa aurkezten duzu Ramon Saizarbitoria; zergatik?\nAdibide zientifiko bat emateko. Idurre Alonsok aurkeztu zuen doktorego tesian irakasleekin hainbat elkarrizketa egin zituen jakiteko nola hautatzen dituzten ikasleei irakurgai gisa ematen dizkieten obra literarioak. Hor, jada, sailkapena ikusten duzu. Atxaga da lehena, eta Saizarbitoria bigarrena. Horra elementu objektibo bat. Gero, sineste pertsonala dago. Bi autore horiek lehian daudela deritzot, bata bestearen parean. Obren irakurketak eramaten nau pentsatzera beraiek ere horrela bizitzen dutela.\nBerkonkistaz ari zara baita, zergatik?\nSaizarbitoria euskal eleberriaren modernizatzaile nagusi gisa kontsideratua izan da hainbat urtez. Gero, hemeretzi urtez isildu da. Lehen mailan egon eta Atxagaren fenomenoa agertzen denean, batbatean, baztertuta gelditzen da, eta ahantzia. Atxaga bihurtzen da euskal literaturako gunea, eta Saizarbitoria aspaldiko idazle bat. Bigarren mailakoa. Horregatik aipatzen dut berkonkista. Nire iduriko, Saizarbitoria idaztera bultzatu duen elementuetariko bat hori da, bere tokia galdu izana. Berreskuratu nahi izan du. Eta itzuli den Saizarbitoriak lehen mailako eleberriak idatzi ditu. Ni, bere obran, xede horren, anbizio horren aztarnak aurkitzen saiatzen naiz. Lehia horren aztarna alegorikoak. Bi modelo literarioen lehia badago. Euskal literaturaren kontzepzio ezberdinak dituzte, gainera, biek. Ez dira ados.\nZertan ez dira ados? Atxaga autore «triste» gisa aurkeztu zenuen zure tesian; Saizarbitoria, beraz, ez litzateke hain tristea?\nAtxagak euskal literatura ikusten du begirada objektibo eta argi batekin. Kanpotiko begirada batekin. Mundu mailan kokatzen da. Eta mundu mailan euskal literatura zer da? Objektu literario periferikoa. Bera hortik abiatzen da bere literatura eraikitzeko.\nZure aurkezpenean etnodezentrismo neologismoa erabili zenuen horren izendatzeko, esplika dezakezu?\nEtnozentrismoa da nire arabera mundu guztia epaitzea, nire zilborrari begira egotea. Etnodezentrismoa da ni bazter bat naizela. Eta hori onartu behar dut.\nHorrek suizidio kolektibo batera garamatzala gehitu zenuen...\nNiretzat, suizidio bat da kultur jardunean jarrera etnodezentrista batekin aritzea. Hau da, ongi iruditzen zait kanpoko begirada ukaitea, baina orekatuta, barne begirada sendo batekin. Kanpoko begiradarekin soilik ari baldin bagara, edo kanpoko begiradari uzten badiogu toki gehiegi hartzen, horrek autodesbalorizaziora garamatza. Iparra galtzen dugu. Une oro ari gara besteei begira, pentsatuz besteek dutela egiaren monopolioa. Besteek dutela bakarrik legitimitatea gu epaitzeko. Bien artean erdibide bat badagoela uste dut.\nBa, bai. Irakurle gisa, bere literatura irakurtzen dudanean, ematen dit neure buruaren, nire literaturaren ikuspegi askoz baikorrago bat. Atxagak pesimismoan murgiltzen nau. Euskal tradizioa erakusten digu gauza periferiko gisa. Saizarbitoriaren modeloa interesgarria da, hain zuzen, biak kontuan hartzen dituelako. Bere obran, modu alegorikoan aipatzen du zer zaila den norberaren kontzientzia positibo hori mantentzea, globalizatua dagoen mundu batean, kanpoko begirada ere etengabe hor daukagunean. Berak arazo hori bihurtzen du bere obraren gai nagusi.\nEspainiako Narratiba sariak piztu zizun gogoa tesia Atxagaz idazteko; «epaitzeko legitimitateaz» ari zarela, sari hori izan daiteke adibide bat?\nNik uste dut tesian idatzi gauzak konfirmatuz joan direla. Jarraitzen dugu Narratiba sariak jasotzen Madrildik. Hirugarrena aurten erori da. Garbi dagoena da euskal literatura Atxagaren sariaz geroztik aldatu egin dela funtzionamenduan. Lehen, bere akats eta muga guztiekin, sistema buru askia zen, edo bederen autozentratua. Euskal idazleen arteko hierarkia euskal munduko idazle, irakurle eta kritikoek egiten zuten. Atxagaren sariaz geroztik non egiten da hierarkia hori? Ez Euskal Herrian. Sariak funtzio bat du Espainiako sistema kultural eta politikoan. Euskaldunak saritzen dituzte beraien interesen arabera. Beraiek duten Euskal Herriaren ulermenetik. Madrilek saria tarteka ematea badirudi halako pikura bat dela, oroitarazteko euskal literatura Espainiako sistema kulturalean integratua dela. Nik bederen hartzen diot neokolonialismo kulturalaren itxura. Hori erakusten du baita Idurre Alonsoren tesiak ere. Erakusten du nola euskal sariek ez duten eraginik, apenas, irakasleengan, obrak hautatzerakoan. Aldiz, Espainiako sariek, bai; zuzena. Hori froga ukaezina da. Noren errua den? Denona. Kolektiboa da. Hedabideek ere garrantzi izugarria ematen diote. Errudun dira baita idazle eta editoreak ere, sartzen baitira joko horretan.


Free chat São Domingos egin Maranhão. Ausazko arrotz doan txateatu berehala São Domingos egin Maranhão tik.\nFree chat São Domingos egin Maranhão\nOngi etorri Chatroulette São Domingos egin MaranhãoEdozein lekutan, munduko pertsona aleatory bat konektatzeko. Chatroulette São Domingos egin Maranhão dezakezu honako aukeren artean aukeratu:- Guztiak pertsona mota São Domingos egin Maranhão doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nSão Domingos egin Maranhão hirien zerrenda:


Parte hartu gure zozketetan!\nZozketetan parte hartzeko baldintza bakarra bazkide izatea da.\nIntzaren 'Ilundu aurretik' diskoa\nIntza Unanuek Ilundu aurretik lana aurkezteko kontzertua emango du ostiralean, 21:00etan hasita, Etxeluze gaztetxean. Horren harira, KARKARAk artista oriotarraren diskoa zozkatuko du bazkideen artean. Diskoaren zozketan parte hartu nahi duten bazkideek ostegunean 12:00ak arteko epea izango dute izena emateko. Zozketa egin ostean, irabazleak nortzuk diren webgunean jakinaraziko da.\nKarkara: Errigorako bi saski (2022)\nKarkarak Errigorako bi saski zozkatuko ditu bazkideen artean.\nOharra: irabazleak bazkide diren egiaztatuko du Karkarak.\nKarkara: Kalakako sorta\nKalakako dendan topatu ditzakezun hainbat produktu zozkatuko ditugu Uztarriako bazkideen artean:\n"Loturez askatu" poltsa\n"Emariak" liburua: Emakumeek Historian zehar egin dituzten ekarpenen bilduma\nBazkide bazara, parte hartu eta zorte on!\nZozketan parte hartzeko epea: osteguna, 12:00ak.\nOharra: Bazkidearen datu pertsonalekin bete galdetegia, eta bazkide bakoitzak behin bakarrik parte har dezake.\n'Bederatzikoa' emanaldirako sarrera parea\nAndoni Egaña bertsolariak eta Xabier Lizaso musikariak Bederatzikoa saioa eskainiko dute ostiralean, hilak 11, kultur etxean, 19:00etan hasita, eta KARKARAk sarrera parea zozkatuko du bazkideen artean. Sarreren zozketan parte hartu nahi duten bazkideek asteazkenean 19:00ak arteko epea izango dute izena emateko. Zozketa egin ostean, irabazleak nortzuk diren webgunean jakinaraziko da.\nKorrontziren kontzerturako sarrerak\nKorrontzi taldeak kontzertua emango du igande honetan, urtarrilak 23, Karela kiroldegian, 19:00etan hasita, eta KARKARAk bi sarrera bikoitz zozkatuko ditu bazkideen artean. Sarreren zozketan parte hartu nahi duten bazkideek ostiralean 12:00etara arteko epea izango dute izena emateko. Zozketa egin ostean, irabazleak nortzuk diren webgunean jakinaraziko da.\nMugaldekoen kontzerturako sarrerak\nMugaldekoak taldeak kontzertua emango du datorren ostiralean, abenduak 10, Arraunetxen, 19:00etan hasita, eta KARKARAk bi sarrera bikoitz zozkatuko ditu bazkideen artean. Sarreren zozketan parte hartu nahi duten bazkideek ostegunean 12:00etara arteko epea izango dute. Zozketa egin ostean, irabazleak nortzuk diren webgunean jakinaraziko du.\nLiburu sorta Elkar argitaletxearen eskutik\nOstiralean, abenduak 3, Euskararen Eguna izango da, eta liburu sorta zozkatuko du Karkarak bazkideen artean.\nOharra: irabazlea bazkide den egiaztatuko du Karkarak.\nSherpa.ai Aizkolari Txapelketa Nagusiko finala\nErabiltzaileen artean Sherpa.ai Aizkolari Txapelketa Nagusiko finala ikusteko sarrera bikoitz bat zozkatuko da.\nEguna: azaroak 21, igandea\nLekua: Bilbao Arena Miribillan\nZozketan parte hartzeko epea, osteguna, 12:00ak.\nIratz Urkizuren diskoa\nKARKARAk Iratz Urkizuren diskoa zozkatuko du bazkideen artean. Oriotarrak bere izena eman dio lehen lan luzeari: Iratz. Bederatzi kantuz osatu du bilduma, zortzi berak egindakoak, eta bederatzigarrena, Imanol Urkizuren bertsio bat.\nOstegunean 12:00etan bukatuko da zozketa parte hartzeko epea.\nOrio Arraunketa Elkarteko produktuak\nKARKARAk Orio Arraunketa Elkarteko produktu sorta bat zozkatuko du bazkideen artean: kamisetak, botila, musukoak, katilua eta abar.\nKarkarak bazkideen artean Errigorako bi saski zozkatzen ditugu.\nMahala produktuz osatutako otarrea\nMahala produktuz osatutako saskia zozkatuko du Karkarak bazkideen artean.\nIztuetako jogurtez eta gasnez osatutako otarrea\nIztueta baserriak esnekiak ekoizten ditu Lazkaon eta jogurtak eta gasnak ez ezik, izozkiak ere ekoizten ditu.\nZozketan parte hartzeko baldintza bakarra Karkarako bazkide izatea da.\nIñaki Arrillagaren ilustrazioa\nUztailean Iñaki Arrillaga artistak egindako ilustrazioaren 5 lamina zozkatuko ditu KARKARAk bazkideen artean. Bidali zure datuak eta zorte on!\nOharra: bazkide zenbakia eremuan, jarri "xxx". Irabazlea bazkide den egiaztatuko du Karkarak.\nEHZ jaialdirako sarrera\nEuskal Herria Zuzenean festibalak 25 urte egingo ditu aurten, eta iazko etenaldiaren ondoren, uztailaren 2tik 4ra egingo dute Irisarrin (Nafarroa Beherea). Zea Mays, Tiktara, Proleter, Rukula, Rüdiger, Physis VS Nomos, Chill Mafia, Ruper Ordorika, Potato, Kuartz, Torheit eta Andoni Ollokiegi izango dira jaialdiko oholtza gainean, eta Karkarak jaialdirako sarrera zozkatuko du bazkideen artean.\nEgunak: Uztailak 2, 3 eta 4\nLekua: Irisarri (Nafarroa Beherea)


«Gure lehentasuna txukuntasuna mantentzea da» - Zizurkil - Tolosaldeko ataria\n«Gure lehentasuna txukuntasuna mantentzea da»\nJon Miranda Labaien 2019-05-08 19:58\nOngizatea zizurkildarrentzat eskubidea izan behar duela uste du Trini Altismaberez EAJko Zizurkilgo alkategaiak eta inor ere bazterrean utzi gabe, herri osasungarria bultzatu nahi du\nElizpe erretiratuen elkarteko lehendakaria izan da orain arte Trini Altimasberez Borja (Tolosa, 1954). 22 urte daramatza Zizurkilen eta orain, EAJren hautagaitzan alkategai da. Ia osorik, emakumez osatutako zerrenda da. Alkategaiaren aurkezpena entzungai hemen.\nIlusioz hartu al duzu EAJren hautagaitzaren buru izatea?\nBai. 22 urte daramatzat Zizurkilen bizitzen. Elizpe erretiratuen elkarteko lehendakaria naiz gaur egun eta oso gustura nago eta pozik erronka berriarekin. Ilusioarekin lanean hasteko.\nZer nola baloratzen duzu azken urteotan EH Bilduk eraman duen udal gobernua?\nDiru asko kosta gabeko gauza asko egiteari utzi dio EH Bilduk. Utzikeria egon dela uste dut. Nik esango nuke, agintaldi hasieran zeuden arazo askok hor jarraitzen dutela. Nabarmenetako bat zikintasuna da. Herria zikin dagoela ikusten dut. Pankartak eta pintadak daude lekuz kanpo. Gure lehentasuna txukuntasuna mantentzea da eta elkarteekin lan egingo dugu espazioak aurkitzeko, propaganda eta publizitatea egin ahal izateko, beti ere, hirugarren batzuk kaltetu gabe. Gu ez gaude aldarrikapenak egitearen kontra.\nHondakinen bilketa ere sartzen al duzue egoera horren barruan?\nBai. Bosgarren edukiontziaren aldekoak gara gu. Kanpainak egin behar dira birziklatzea bultzatzeko. Denontzako onura dakar birziklatzeak. Herritarrekin adostu beharko dugu eta gai hau bideratu beharrekoa da.\nJendearen parte hartzea bultzatzeko zein neurri hartuko dituzue?\nHerritarren parte hartzea bultzatzeko planak jarriko ditugu martxan, beharrezkoa den momentu guztietan. Plaza Etxeberri eraikinaren erabilera, adibidez, herritarrekin adostu behar dela iruditzen zaigu.\nEkonomia arloan, baduzue egitasmo zehatzik?\nIndustriaguneak bultzatu behar direla uste dugu, Tolosaldea Garatzenekin elkarlanean eta Area 15 izeneko gunearentzat soluzio bat bilatzen saiatuko gara. Azterketa egin egingo dugu, baina ez da kontu erraza. Plan Orokorra moldatu egin beharko da horretarako eta lan handi bat dago, jabe asko baitaude eta horrek egoera zaildu egiten du. Aktibitate horiek lekuz aldatu behar badira beste toki bat bilatu behar da eta nondik aterako da dirua horretarako? Dena pentsatu beharra dago, ezin dugu kea saldu, hankak lurrean ditugula egin behar ditugu proposamenak.\nPolitika sozialei dagokionez, zein neurri hartu behar dela iruditzen zaizue?\nGeroz eta jende helduagoa bizi gara herrian eta arlo hori kontuan hartu behar da. Herri lagunkoia bihurtu behar dugu Zizurkil eta plazak eta kaleak irisgarriagoak egiten saiatuko gara. Bulandegi bidean, adibidez, lehentasunezko lanak egin behar dira gune hori egokitzeko. Momentu honetan herrian dagoen zonarik degradatuena da. Bestalde, geroz eta gutxiago hitz egin beharko genuke Zizurkil Goiaz eta Zizurkil Beheaz, dena bat da, eta bi gune ezberdin edukitzea aberastasuna da. Banandu gabe elkartu egin behar genuke, bidegorri bidez, adibidez. Komunikazio hori hobeagoa izan dadin bideak jarri behar ditugu, behean daudenak disfrutatu dezatela herrigunean dauden aberastasunekin.\nGaur egungo gizartean, kirola eta ohitura osasungarriak ardatz bezala hartu dira eta balorea eman die. Horregatik lan egingo dugu, emakumeak, gazteak, mugikortasun mugatua dutenak eta hirugarren adinekoak kontuan hartuta, herri osasuntsuago bat egiten saiatuko gara. Ongizateak eskubide bat izan behar du zizurkildarrentzat. Demografikoki ere eraldaketa ematen ari da eta erantzuna eman behar zaie herritarrok ditugun beharrei. Gizarte politiken, eta horien jasangarritasunaren aldeko apustua egingo dugu, inortxo ere bazterrean utzi gabe, zailtasunak dituzten pertsona eta kolektiboei laguntza eskainita.\nHezkuntzaren arloan baduzue bestelako proposamenik?\nGazteek 16 urtera bitartean Zizurkilen ikasi dezaten, DBH guztia herrian eskaintzea bultzatuko dugu, ikastetxe publikoan, gisa horretara ez dute beste herriren batera joan beharko. Pedro Mari Otañon ari dira guraso batzuk gai hau lantzen eta guk babestuko ditugu. Euskararen erabilera eta hizkuntza berdintasuna ere sustatuko dugu, gizarte kohesiorako elementua baita.\nZuek ere babesten duzue Biala Orain taldeak egiten duen eskakizuna?\nBai, noski. Herritarrek aspalditik egindako eskaera da saihesbidearena eta guk behar den tokira eramango dugu eskakizun hori. 2004an, gu udal gobernuan geundela, saihesbidearen aurreproiektua osatu genuen, saihesbide horrek izan behar zuen trazatua azalduz. Gu udalera iristen bagara, batzorde bat osatuko dugu, Biala Orain taldean antolatuta dauden herritarrekin, udal teknikariekin eta talde politikoetako ordezkariekin. Uste dugu saihesbidea garrantzitsua dela.\nBizikidetzaren inguruan oraindik ere pausoak eman behar direla uste duzu?\nElkartasunean, justizia sozialean eta inklusioan oinarritutako herria defendituko ugu, integrazioan eta elkarbizitzan sakontzeko proiektuen bitartez. Pertsona guztientzat aukera berdintasuna nahi dugu, genero, sexu egoera, erlijioa eta jatorria kontuan izan gabe. Elkarlana gauzatuko dugu Gipuzkoako Foru Aldundiarekin eta Eusko Jaurlaritzarekin.\nIngurukoekin ere aritu nahi dugu elkarlanean. Uste dugu Villabona eta Zizurkilek ezin diotela elkarri bizkarra eman eta bere garaian egin zen bezala, elkarrekin proiektuak gauzatu beharko lituzketela. Ibaiaren bi aldeetara egin ziren urbanizazio lanak dira horren adibide. Horrelako lanak ugaritu egin beharko liratekeela uste dut.\nHautagaitza ia guztia emakumez osatuta dago. Zergatik aukera hori?\nBi gizonezko izan ezik, gainerako guztiak emakumezkoak gara. Legeak aukera ematen zigun eta horrelaxe tokatu zitzaigun. Ez ginen bakarrik emakumez osatutakoa sortzeko asmotan hasi, baina horrela suertatu da azkenean. Esperientzia duen jendea badago, baina jende berria ere bai, eta nik uste, kanpotik gatozenak badakargula freskotasun bat.\nEta udal hauteskundeen ondoren lehen indarra izango ez bazinatekete, sozialisten taldearekin negoziatzeko prest egongo zinatekete udal gobernua osatzeko?\nEz dakigu. Emaitzei begira egongo gara. Atea ez dago itxita. Une honetan, ez dut busti nahi. Azken batean, gauza hauek ez dira hemen Zizurkilen erabakitzen eta alderditik zein irizpide datozen ikusi beharko dugu. Alkatetzan edo oposizioan egon, ea gai garen talde guztiekin lan bat egiteko. Gauza asko daude egiteko eta aukera polita da aurrean duguna. Alderdikeriak alde batera utzi eta Zizurkili bidea emateko ordua da.


Plaza bat, zinez egurasteko | Bizigiro | Berria\nPlaza bat, zinez egurasteko\n'The Works and Days' dokumentala saritu dute Ikuspuntu jaialdian. Egitarau ofizialaz harago, jende ugari bertaratu da Plaza espazioan egin diren solasaldi, tailer eta doako emanaldietara.\nDozenaka lagun bildu dira egunero Plaza gunean, areto ibiltariko emanaldiak ikusteko. JAGOBA MANTEROLA / FOKU Tamaina handiagoan ikusi\nAtzo amaitu zen Ikuspuntu, Nafarroako zinema dokumentaleko nazioarteko jaialdia, eta Iruñeko Baluarte auditoriumeko Ganbera aretoan bildu ziren zinemagileak, jaialdiko arduradunak, ikusleak eta kazetari ugari, akreditazioa lepoan zintzilik. Sei egunez, ez-fikziozko zinemaren arnasgune izan da Iruñea, emanaldiak eskaini baitituzte, Baluartez gain, Kondestablearen jauregian, Nafarroako Filmotekan, Planetarioan eta Katakrak liburu dendan.\nAurten, gainera, dokumentalen oihartzuna ez da aretoetara mugatu. Kanpoan, Baluarte plazan, zinemazaleek aukera izan dute filmen egileekin solastatzeko, film laburrez gozatzeko eta jarduera alternatiboetan parte hartzeko. Plaza izena eman diote espazio berriari: topaleku ireki bat, beste baten barruan.\nAuditoriumaren parean jarritako karpa, dozena bat mahaitxo, aulkiak eta agertoki txiki bat: hori da, funtsean, Plaza gunea. Formula sinplea, baina oso eraginkorra izurri garaian edukiak jendarteratzeko. Han aurkeztu zuten, besteak beste, Marina Lameiroren Dardara, Berri Txarrak taldearen azken birari buruzko dokumentala. Horrez gain, solasaldiak, tailerrak eta doako emanaldiak eskaini dituzte egunero.\nRick Prelingeren Lost Landscapes filma izan zen atzo proiektatu zituztenetako bat. «Filma gustatu zait, baina, batez ere, interesgarria iruditzen zait gisa honetako dokumentalez gozatzeko aukera zabaltzea», esan du Plaza gunetik atera berri den Mikel Sarriegik: «Egitasmo honengatik izan ez balitz, oharkabean pasatuko litzaizkiguke lan hauetarik gehienak», gaineratu du.\nPlazako proiekzio guztiak, baina, ez dituzte aire zabalean egin: kamioi handi baten atzealdea atondu zuten zinema areto ibiltari baten gisara, eta COVID-19aren aurkako neurri ugari ezarri zituzten, «emanaldi seguruak» direla ziurtatzeko. Hala, aulki guztiak desinfektatu dituzte proiekzio baten eta bestearen artean, aretoko ateak zabalik egon dira une oro, aireztatzea bermatzeko, eta edukiera mugatu dute: gehienez, hamabi lagun sar zitezkeen aldi berean.\nHori dela eta, atzo kanpoan gelditu ziren sarrera aldez aurretik erreserbatu ez eta, besterik gabe, leihatilara hurbildu zirenetako asko. «Sanferminetako dokumentala ikusi nahi genuen, baina sarrerak agortu dira», azaldu zuen Maria Luisa Remirezek. Bi lagunekin joan zen eguerdiko emanaldia ikustera, baina ezin izan zuen gonbidapenik lortu.\nIzan ere, arrakasta handia izan du Iruñeko Udalak iazko ez-sanferminei buruz ekoitzitako dokumentalak. Bi emanaldi egin dituzte egunero gaztelaniaz denak, eta gehienetan agortu dituzte sarrerak. Atzoko emanaldiaren ostean, negar malkotan atera ziren ikusleetako batzuk. Beste batzuei ez zitzaien hainbesterako iruditu: «Izurri garaian festak bertan behera gelditu zirela eta hainbeste drama egitea... Ez dakit, gehiegitxo iruditzen zait», laburbildu zuen Pedro Martirenak.\nWinter eta Edström garaile\nPlazako azken emanaldia bukatu eta berehala hasi zen Ikuspuntu jaialdiaren sari banaketa ekitaldia, Baluarten. C.W. Winter eta Anders Edström dokumentalistek jaso zuten filmik onenaren sari nagusia, The Works and Days (of Tayoko Shiojiri in the Shiotani Basin) lanarengatik. Nicole Brenez, James Lattimer eta Antoine Thirion epaimahaikideen esanetan, film «monumentala eta apala» da aldi berean: «Film horrek mundu bat sortzen du, ikusleen buruan loratzen den mundu bat».\nMorgan Quaintancek jaso zuen zuzendari onenaren saria, Surviving you, always filmarengatik. Epaimahaikideek maitasun istorio baten gisara definitu zuten dokumentala, «beldurra, irrika eta paranoia ere biltzen dituen maitasun istorio bat».


2015a, bagoaz - - Goiena.eus\nJosu Elortza 2015-01-13 00:00\nEgun gutxi dira urtea hasi berri dugula, mahai baten bueltan senidez inguratuta xanpain eta mahatsekin ongietorria eman geniola.\nLiburu bat hastera goaz, dena prest dugu; 365 kapituluz osaturiko eleberria abiarazi dugu jada.\nMomentu ahaztezin, bidai miresgarri eta pasarte zirraragarriz beteriko ibilbidearen prologoa besterik ez da hau. Istorio ororekin gertatu bezala, ezinezko egiten zaigu kontakizun honen amaiera aurreikustea edota bidean suertatuko zaizkigun eragozpenei nola aurre egin planifikatzea. Liburua amaitu bitartean hamaika aldaketa jasango ditu gidoi zehatz gabe hasten dugun bizi ipuin honek. Amets egiteko garaia dugu.\nEleberria nahasten saiatuko diren norbanako eta kanpo eragileen presentzia ere ez da faltako aurtengoan. Ahalik eta gutxien parte hartzea eskatu nahiko nieke, norberaren pasarteak gutxi ez eta gizarte oso baten istorioengan oztopoak jar ez ditzaten eskatzea aurtengorako. Ikusi behar jasotako erantzuna.\nEguneroko pasarteak dira garrantzitsu bizitzako eleberri honetan, hurrengo kapitulua hobea izango delakoaren ilusioarekin, unean unekoa disfrutatzen jakinda. Nire liburua osatuko duzuen guztioi, bihotzez, aurreko urtekoan eman zenidaten zoriontasun eta momentu imajina ezinen bestekoa opa dizuet.


Hermansoloñakoek Bidebarrietako lokala utzi beharko dute - Oñati - Goiena.eus\nHermansoloñakoek Bidebarrietako lokala utzi beharko dute\nOihana Elortza 2017-03-21 18:37\nHotz Oñatik hurrengo asteburuan egingo duen bilketarako kaxak ere lokal horretan dituzte orain\nGoribar auzoan duen artxiboa lokal horretara pasa gura du udalak. Arropak, jostailuak, oinetakoak eta bestelakoak biltzeko proiektuak baina, aurrera jarraituko du, beste lokal baten bila ari dira-eta udala eta elkarteko kideak.\nHermansoloña elkarteak erabiltzen duen Bidebarrietako lokala udalarena da eta artxiborako behar du orain egoitza hori udalak. "Goribar auzoan dagoena ez dago egoera onean. Hezetasun handia dago han eta tokiz aldatzea beharrezkoa da. Aukeretako bat da Bidebarrietara ekartzea. Oraindik erabakia ez dago ehuneko ehunean hartuta, baina aukerak handiak dira, egokia da-eta lokal hori. Hala ere, Hermansoloña elkartekoek egiten duten lanak jarraipena izan behar duela ikusten dugu eta ari gara beste lokal batzuk aztertzen", adierazi du alkateak, Mikel Biainek.\nAtzo, astelehena, egin zuten bilera udaleko eta Hermansoloña elkarteko ordezkariek gai horri buruz. "Gure proiektuak jarraipena izango duela badakigu. Ziur gaude. Orain lokal berria non jarri ari gara aztertzen. Udalak Ibarrako aldagelak dauden eraikina eskaini digu, adibidez. Erdia Acesmak erabiltzen du, elikagaien bankurako, baina beste erdia hutsik dago. Hala ere, beste lokal batzuk aztertzekotan gelditu gara", dio Hermansoloña elkarteko Jose Antonio Urteagak. Kalean hutsik dauden lokal bat hartzea ere ez du inork baztertzen. "Egokia izan behar da, herritarrendako erosoa eta zamalanak egiteko ere arazorik ez duena. Elkartearekin batera ari gara topatzen. Bilatuz gero, udalak alokairua ordainduko luke", argitu du alkateak.\nJose Antonio Urteagak bestalde, laguntzaile bat hartuko luke elkarteko lanak egiteko. "2001ean hasi ginen Argentinarako arropak batzen. Aduana arazoak tarteko, ez ditugu dagoeneko hara kontainerrak bidaltzen, baina arropak, oinetakoak eta jostailuak jasotzen jarraitzen dugu. Oñatiko Caritas elkartearendako batzen dugu, lehen bezala, eta horrek du lehentasuna. Gipuzkoako Caritas elkartearendako furgoneta bat edo bi betetzen ditugu hilero", dio Urteagak.\nBere osasuna zaintzeko denbora gehiago hartu gura du Urteagak eta laguntzaile batekin partekatu gura ditu lanak: "Trinik ere asko laguntzen dit eta horrelako beste lagun bat prest balego, oso ondo. Umorea baino ez da behar lan boluntario hau egiteko. Interesa duenak niregana etortzea baino ez du egin behar".


Gogoetak elikatuz – Independentea\n2020ko azaroak 16 2020ko azaroak 14\nEz nator hona inoren kontra idaztera.\nAzken hilabete hauetan bizi dugun aurrekaririk gabeko egoeraren aitzinean eta batez ere 2020 urteak ekarri digun garai kezkagarri honek dituen ondorio harrigarrien parean, nire iritzia emateko, zuekin partekatzeko gogoak bultzatzen nau lerro horien belztera.\nEz naiz zientzialari, ez naiz aditu berezi, are gutxiago ezeren edo inoren ordezkari; herritar xume gisa, Bidasoaren bazter hauetatik, metatzen zaizkidan zenbait gogoeta partekatzeko beharra sendi dut aspaldi honetan eta horregatik erabaki dut oraingoan, nire iritzia, pribatutik arlo publikora zabaltzea.\nIndependentea izeneko hedabide berria sortu zela aipatzeko, sare sozialetan irakurri ditudan kritika, iritzi eta tarteka ere irain ezkorrek bultzatu naute, sarrera hitz horien idaztera. Garai nahasi horietan, batzuk, arriskua, mehatxua edo etsaiak ikusten dituzten lekuan, aniztasuna eta aberastasuna ditut nik begi bistan, guztia da ikuspuntu afera eta afera horretan, zilegi baino harago, beharrezkoa iruditzen zait ikuspuntu ezberdinak agertzea, gero, norberak bere barnean sendi duenarekin, gogoeta pertsonala garatu dezan.\nHain zuzen ere, eguneroko testen kopuruak eta beste hamaika milen datu ezberdin eta kontrajarrien ondoan, Bidasoaren alde honetan, bigarren aldiz, itxialdia jartzeko neurria Parisetik inposatu digutenetik, biderkatzen eta ozenago entzuten ari diren ekimen eta jarrera anitzek merezi dute arreta. Aste honetan adibidez jakin dut ikastoletako buraso talde batek petizio bat martxan jarri duela maskaren erabilera haurrengan dituen ondorio eta kalte anitzez ohartarazteko (osasun fisikoan, psikologikoan, ulermenean,…) eta maska derrigortzea, haurren zein burasoen eskubideen urraketa dela azpimarratzeko. Buraso batzuek sema alabak ikastolara ez eramateko hartu duten erabakiaz aritu dira ere hedabideetan, ez da arinki edo arduragabe hartzen den neurri bat. Ondorioz, Seaskari ikuspuntu hori kontutan har dezan eta burasoen iritzia errespetatzea galdegiten diote. Dagoeneko 400 buraso baino gehiagok izenpetu dute petizioa aste batez.\nBestalde, merkatarien protestak biderkatzen ari dira, Lapurdi, Behe Nafarroa eta Xiberoako hainbat herritan; lan egiteko, lotura soziala mantentzeko eta herriak bizirik atxikitzeko aldarria errepikatzen dute plaza ezberdinetan. Itxialdi berri honek, milaka langile kale gorrian utziko dituelarik, saltzen segitzeko eskubidea uzten zaien munduko lau erraldoiak, mila milioika irabaziz egunero, basaki aberasten segitzen dutela ohartarazten dute ere. Herritarrak ere mobilizatzen hasi gara hiru lurralde horietan, hainbat protesta deituz, askatasunen eta eskubideen kontrako neurriak salatzeko eta horien ondorio kezkagarri ainitzez ohartarazteko.\nGaur adibidez, Mauleko merkatuan, 11:00etan eta Donapaleun, 17:00etan Herriko etxean deituak dira bi mobilizazio berri. Kolektibotan antolatzen hasi diren herritarrek ohar batez honela azaltzen dute protestaren zergatia:\n«Auzia ez da eritasun honen errealitatea ukatzea, baina neurri autoritario eta sinesgaitzak ez onartzea. (…) Inongo lotsarik gabe, gobernariek, menpeko zientifiko batzuk lagundurik, harrotasun handiz guretzat on dena dakitela sinestarazi nahi digute, zer nahi gerta ere. Ba al gara, une oroz, gure mugimenduak eta egintzak justifikatzera behartu haur arduragabeak? Eritasun honi aktiboki buru egiteko zozoegiak ote gara?»\nFrantses hedabideetatik iritsi den beste ohar batek aipamena merezi du ere. Hexagonoko 300 abokatuk edo zuzenbide arloko adituk aste honetan plazaratu duten mintzalekuak horrelako pasarteak irakurtzen ditugu:\n“Lehen itxialdiaren harridura gainditurik, herritarron eskubide eta bizimoduen bortxaketa berri hau ez da ez bideragarria are gutxiago bidezkoa eta uste dugu birusa baino ondorio larriagoak ekarriko dituela (…). Bat gatoz Macron presidentearekin erraten duenean deus ez dela herritarron bizitza baino garrantzitsuagorik baina uste dugu itxialdiak bizitzaren biologiari erreparatzen diola bakarrik eta ahazten du osasuna ere badela ongi izate fisikoa, mentala eta soziala, alegia ez dela soilik gaixotasun eza, OMS nazioarteko erakundearen definizioak ongi zehazten duen bezala. Ondorioz, bizitza babesteak ekartzen du bere alde soziala, kulturala, espirituala, politikoa ekonomikoa eta osasunekoa kontutan hartzea.\nUlertzen dugu mediku eta osasun arloko profesionalen haserrea, eta gobernuari eskatzen diogu baliabideak eman ditzan, lan baldintza egokiak eduki ditzaten. Ospitaleen laguntzea lehentasuna izan behar zelarik, deus ez da egina izan, gobernuak egoera usteltzen utzi du eta osasun zerbitzuaren erortzearen mehatxuaz baliatzen da orain azken muturreko neurriak inposatzeko, existitzen diren beste aterabideak arinki baztertuz…\nHerriaren parte handi bat geldiaraziz, gure arteko adoretsuenak, enpresariak, autonomoak, eskulangileak sakrifikatzen ditu, eta langileak ere bide batez. Alta, konfinamendu berri honek ekarriko dituen miseria guztiak, porrotak, depresioak, suizidioak, pobrezia,, arazo psikologikoak, artamendu uzteak, hildako ugari ekarriko ditu ere bai, agian ez hain ikusgarriak epe motzean (…)\nKezkatuak gara ere bai, zero arriskuko jendarte bati buruz, ez hiltzeko, bizitza baztertzeko prest liratekeena eta guztia sakrifikatzeko prest liratekeena, ez kontaminatzearen truke.\nLegelari garen aldetik bereziki abisatu nahi dugu pandemiaren kontrako borroka honek dakarren zuzenbide urraketez. Edozein salbuespen egoerak, ezohiko osasun egoera batek justifikatzen duenak barne, gehiegikeria arriskua dakar beti.( …)”\nBeherago, idatzia bukatzeko, abokatek azpimarratzen dute “itxialdi orokorra neurriz kanpokoa dela, askatasun publikoen ukatzen dituen heinetik, zuzengabea dela, eta ondorioz legez kanpokoa ere” alarma pizten duten beste hainbat sektoreekin bat egiten dutela erranez bukatuz. [Testu osoa frantsesez.]\nModu horretako beste hamaika protesta ekar ditzakegu hona, Frantziako hedabide anitzetatik edo sare sozialetatik hartuak, hauek bezain interesgarriak. Izan ere iruditzen zait, orokorki hexagonoan, horrelako iritziek leku pixka bat handiagoa dutela, Euskal Herrian edo Espainiar estatuan baino. Zentzu berean ere aitortu behar dut, harritua naizela eta penatua batez ere, hamaika gezur, propaganda, eraso eta manipulazio sufritu dituen gurea bezalako herri batean, azken boladan irakurtzen eta ikusten ari naizen jarrera hetsi, ezkor eta oilarkeriekin. Badirudi bat-batean, baztertu eta mespretxatu behar direla, arriskutsuak, arduragabeak edo kutsakorrak direlakoan, diskurtso ofizialetik ateratzen diren iritzi edo gogoeta guztiak…\nBeldurra da, jendea agintzeko, isilarazteko, botereak duen armarik onena, ez da dudarik. Beldurra zainetatik sartu digu guztioi, aurrekaririk gabeko Covid19 krisi honek eta horren aitzinean erreakzio oso ezberdinak eduki ditugu lehen unean, denak ulergarriak. Gero bakoitzak bere egoeraren, bizipenen edo sinesmenen arabera jokatzen du, ahal duen bezala….Inor epaitu gabe, batzuei, hedabideak itzaltzeko, baso batera edo itsas aldera hurbiltzeko, eta maskara bost minutuz kendurik txoko bakartu batean, arnasa hartzeko, airea eta ingurumena sentitzeko eta burmuina gelditzeko aholkua eman nahiko nieke batzuei, urruntasun onuragarria beregana dezaten.\nBukatzeko, itxaropena ere ikusten dudala nik guzti honetan erran nahi nuke, antidotoa badagoela alegia. Kasualitatea ez da existitzen, denak dauka zergatia, guzti honek ere bai. Orain guri dagokigu guzti honetatik ikastea eta bidea argitzea, modu kontzientean. Nik adibidez, krisia honek ekarri dizkigun ondorioetatik bat azpimarratuko nuke, bat-batean; begi kliska batean, dena aldatu dela alegia. Mugiezina, aldaezina zirudien mundu global honetan, harrabotsa, eguneroko zoramena, bizimodu itsua gelditu da; horren alde kezkagarritik at, gauza onak ere ekarri ditu, naturari, gure arteko harreman sinpleei, lasaitasun modu bati arnasgune bat zabalduz. Orduan, tupustean gauzak aldatzen ahal badira, horrek erran nahi luke badela ere norabide argitsura, baikorrera begi kliska batean iraultzeko modua? Has gaitezen norabide berrien bila.\n6 erantzun “Gogoetak elikatuz” bidalketan\n2020ko azaroak 14, 22:01\nBikain Jasone…ilunpeko narratskeri guztien aurka Antidoto argitsua beti izan dugu…eta gauza eta egoera berri guztiak zergait bat duela eta…Inoiz ez bezelako honetan …inoiz ez bezela Antidotoa deika ari zaigu gure barnetik…ixilpetutako abotsakin.\nMilesker lagun zure emana gaitik\n2020ko azaroak 14, 22:41\nInteresgarria mugaz bestaldekoen berri izatea. Iparraldean Sehaskari bezala, hegoaldean Ikastolen Elkarteari hainbat eskari luzatu zaizkio zentzu berean gurasook, zai gaude. Hor ikastolak etziren itxi, hemen bai, eta etziren ireki joan ikasturtean. Nekez justifika dezake osasun egoerak ematen ari den ekonomiaren zein eskubideen suntsiketa. MOE ren pandemia aren definizioa aldaketarik eman ez bazen, hartzen ari diren neurri murriztaile guzti hauek ezingo lirateke hartu. Mundu osoak pandemiaz beste zerbait ulertzen bai du, mundu osoko legeek ulertzen duten bezala. Hor dago iruzurra. PCR frogek ematen ari zaion erabilerarako ez dutela balio garbi utzi zuen berau asmatu zituen Kary Mullis ek ere. PCR+ ez dela zertan COVID 19 az kutsatua. Zubi lanerako ere ederki dator Independentea.\n2020ko azaroak 15, 6:15\nArtikulu ederra!! Argi dago dena bikai planifikatuta dagoela. Aro bati amaiera emateko eta berri bati hasiera emateko plana dela uste dut. Ez dut uste lehengora bueltatuko garenik, ezta izan dugun askatasun eta ustezko eskubideekin. Okerrena… jendeak oro har, ez duela jokaldia ikusi. Herri honek jasan duen manipularioarekin… baina orain garai haietako manipulazioaren biktimak ere sisteman sartuta eta burubako ardiak euren atzetik itsututa. Egoera honek norbera benetan nolakoa den agerian jarri du.\n2020ko azaroak 16, 14:46\nZe artikulu ona, izugarri gustatu zait!\nBeste alde batetik, Independientea sortu den bezala, alde instituzionalean ere, Hegoalden behintzat, alderdi berri bat behar dugula uste dut. EH Bilduko buruzagiak apustu oker bat egiten ari dira eta ez du ematen atzera egingo dutenik.\n2020ko azaroak 16, 22:23\nUnea dirudi bai merkatuaren eta estatuaren binomiotik at, autonomiaz, horizontalki antolatuko diren herri mugimenduen hastapenetarako. Gizartearen beharrei erantzunez, helburu sozialarekin; direla alderdi politikoak, komunikabideak, hezkuntza zerbitzuak, zaintza zerbitzuak, bertako ekonomia sozialerako, ekonomia politika lokaletarako… Zirenak, merkatu-estatu binomioak irentsi bai ditu, zentzurik galdu bai dute. Eraso globalari tokian tokiko erantzunak saretzen hasteko unea dela dirudi. Antolatzen, elkarlanean, auzolanean hastekoa. Orain bost hamarkada suertatu zen loraldia bezala frankismoaren azken urteetan, edo orain dela bederatzi hamarkada ere II. espainiar errepublika hosteko euskal pizkundean. Sormenerakoa aldia, paper zuriaren aurrean jartzekoa.\n2020ko azaroak 17, 17:10\nEgia nahi izateak zabalduko digu bidea eta etorkizun hoberena. Elkarrekin eta elkarrenganakoan iritxi gara gaur arte. Saitu gaitezen elkar beldurretatik aparte. Eskerrik asko


_DSC0105WM Lonato_Bildgröße ändern - basqueteam\n_DSC0105WM Lonato_Bildgröße ändern\nLeticia Canales Basque Teameko surflaria 32 onenen kanporaketara pasa da Caparica Surf Festen\nBasque Teameko beka jasotzen duen Leticia Canales surflariak 48 surflari onenen kanporaketa gainditu du. Gizonezkoen lehiaketa amaitu ondoren, emakumeek hartu dute lekukoa Portugalgo Praia do Paraison, eta Sopelako kirolariari uretan sartzea egokitu zaio bosgarren txandan. Maelys Jouault eta Nahia Milhau frantziarren eta Carolina Santos portugaldarraren aurka jokatu behar izan du. Hasieratik oso ondo kokatu da, […]\nLondres 2012ko emaitza bikainak nabarmendu dituzte gaur Basque Team-en balantzean\nBasque Team-ek 23 diziplinatako 45 kirolari eta 16 entrenatzailerentzako bekak mantendu zituen iaz Getxon, 2013ko martxoaren 25ean.- Jon Redondo Eusko Jaurlaritzako Kiroletako zuzendariak, Euskadi Kirola Fundazioak goi mailako euskal kirola bultzatzeko darabilen Basque Team markaren barruan diruz lagunduta jardun duten kirolarien iazko emaitzei buruzko balantzea aurkeztu du gaur. 2012an izandako lorpenei buruzko balorazioan, Londreseko Jokoetan […]\nONLINE TOPAKETAK [formakuntza]: Nola prestatu lan elkarrizketa baterako?\nIKASLANek eskainitako ikastaroak Basque Teamek kirolariei lan mundurako sarreran laguntzeko martxan jarritako ‘Laneratzea’ proiektuaren barruan. Saio honetan lan elkarrizketa bat prestatzeko gomendioak ematen dira.


Okongo Andre Mariaren Kofradia - Arabako Mendialdeko Kuadrilla - Cuadrilla Montaña Alavesa\nSoziokulturala / Okongo Ama Birjinaren eta baselizaren sustapena\nOkón / Bernedo\nToloñoko magalean, Bernedo eta Villafria artean dagoen Okongo Andre Mariaren baselizak antzinatik dauka kofradia (1606tik idatzitako testigantzarik zaharrenen arabera). Kofradiaren helburu da lurrera, artera, historiara, lanera eta komunitatearekin eta familiarekin batera duintasunez garamatzaten gure arbasoen balioak bildu eta mantentzea, Okongo Andre Maria eta bere baselizaren inguruan.\nKofradiaren helburuak honako hauek dira: Kofradiako kide izatea sustatzea, baseliza kontserbatzeko eta hobetzeko erantzunkidetasuna lortzeko bide gisa. Horretarako, baselizarekiko harremana sustatu nahi da, elkargune eta harrera-leku gisa, eta gure herrietan bizi diren pertsonen senidetzea eta elkartzea sustatzeko balio duten jarduerak antolatu nahi dira.\nKofradiak 700 kofrade baino gehiago ditu Bernedon, probintziaren mugakide diren herrietan eta Nafarroan. Urtean bi erromeria egiten dira, abuztuaren 15ekoa (Jasokundea) eta Esker Ematekoa, jasotako uztak eskertzeko. Horrez gain, Kofradiak “Okongo Andre Maria” aldizkaria argitaratzen du. Baseliza eta bere aretoa elkargune bezala erabiltzeko irekitzen dira, eta herri bakoitzak, egun bat du esleitua ermandadean baselizara joateko.\n670 771 057